recursal/SuperWikiNEXT-32B huggingface dataset:
**新加坡國家信約**係對新加坡宣誓效忠嘅一個方式。新加坡人一般喺公眾活動入面一齊宣讀信約，尤其係喺學校，武裝部隊同埋國慶慶典嘅時候。

信約
--

### 華語版本

我們是新加坡公民，
誓願不分種族、言語、宗教，團結一致，
建設公正平等的民主社會，
並為實現國家之幸福、繁榮與進步，共同努力。
### 英文版本

We, the citizens of Singapore,
pledge ourselves as one united people,
regardless of race, language or religion,
to build a democratic society
based on justice and equality
so as to achieve happiness, prosperity and
progress for our nation.
### 馬來文版本

Kami, warganegara Singapura,
sebagai rakyat yang bersatu padu,
tidak kira apa bangsa, bahasa, atau agama,
berikrar untuk membina suatu masyarakat yang demokratik,
berdasarkan kepada keadilan dan persamaan
untuk mencapai kebahagiaan,
kemakmuran dan kemajuan bagi negara kami.
### 淡米爾文版本

சிங்கப்பூர் குடிமக்களாகிய நாம் இனம்,மொழி,மதம்
ஆகிய வேற்றுமைகளை மறந்து ஒன்றுபட்டு,நம் நாடு
மகிழ்ச்சி,வளம்,முன்னேற்றம் ஆகியவற்றை அடையும்
வண்ணம் சமத்துவத்தையும்,நீதியையும்
அடிபடையாக கொன்ட ஐனாயக
சமுதாயத்தை உருவாக்குவதற்கு
உறுதி மேற்கொள்வோம்!

參考
--

1. ↑  殷红霞 (2009-08-26). 〈"对新加坡公民信约的再认识"〉 (星加坡中文). 联合早报. 原著喺2019-06-10歸檔. 喺2017-05-06搵到. 首先，它是一种行为准则。
喺2023年5月，台灣新北市板橋區某私立幼兒園接連爆出，有學童被教保員餵藥，身體接連出現問題。之後學童身上，驗出有「巴比妥（Barbiturates）」同埋「苯二氮平類（Benzodiazepines）」等藥物殘留。事件引起外間關注，新北市市長侯友宜亦因而遭受一啲批評，好多人話佢顧住選總統唔理市政。

事件經過
----

喺2023年5月，有家長發現就讀呢間幼兒園嘅小朋友出現易怒、自殘等行為，詢問佢哋之下，得知佢哋被老師餵食不明藥物。事件爆發後，仲有更多案例浮出水面，而家長已經有10位報案，而啲小朋友身上都檢測出有「巴比妥」同「苯二氮平類」等藥物殘留。

外間回應
----

### 時代力量

時代力量立委王婉諭、新北市黨部主委王薇君、台灣兒科醫學會秘書長歐良修喺6月5號偕同其中四名受害者家屬召開記者會，要求政府部門盡速擴大調查、給予幼兒全面協助。王婉諭話，事件爆發後，家長好擔心，教育局完全冇公開解釋或幫助家長了解情況，就算幼兒園宣布租約到期要停業，都冇主動提供轉園資訊。相比其他縣市處理幼兒園虐待事件，新北市教育局嘅做法明顯偷懶。佢強調，新北市政府應該積極處理呢個案件，喺調查、醫療、就學同心理援助方面，妥善照顧好孩童同佢地家長。

侯友宜競選辦公室一度話呢件事唔應該延伸成政治性議題，時代力量發言人余佳蒨去到5月8號亦反駁，批評市政府已經搞到爛咗兩個月，等到事情傳媒報道先快速喊話要調查，侯友宜竟然用政治攻擊來敷衍，只顧著選總統，唔理新北市嘅市民。

### 民進黨

* 羅致政同邱泰源兩名立委在立院舉行記者會，控訴新北市政府態度消極被動，並呼籲檢調單位應儘速偵辦。
* 立委蘇巧慧批評，身兼新北市市長嘅國民黨總統參選人侯友宜淨係顧住選總統，叫新北市民情何以堪。
* 立委林靜儀質疑藥物來源，又痛批新北市教育局處理態度消極。

參考
--

1. ↑  〈新北幼兒園遭爆「餵小朋友安眠藥」 累計10案全園採檢！教育局回應了〉. 《鏡週刊 Mirror Media》 (繁體中文). 2023-06-05. 喺2023-06-06搵到.
2. ↑  〈新北餵藥案風波擴大 王婉諭籲擴大調查 | 政治〉. 《Newtalk新聞》 (中文). 2023-06-05. 喺2023-06-06搵到.
3. ↑  〈幼兒園餵藥炸鍋！侯辦「別延伸政治性議題」 時力：擺爛2個月還卸責 | ETtoday政治新聞 | ETtoday新聞雲〉. *www.ettoday.net* (繁體中文). 2023-06-08. 喺2023-06-08搵到.`{{cite web}}`: CS1 maint: url-status (link)
4. ↑  〈幼兒園餵藥案 2週後才啟動到園藥檢 羅致政批：侯友宜無心市政 漠視問題成最大幫兇 | 政治〉. 《Newtalk新聞》 (中文). 2023-06-05. 喺2023-06-06搵到.
5. ↑  〈幼兒園餵藥案 蘇巧慧批侯友宜忙選總統「市民情何以堪」 | 政治〉. 《Newtalk新聞》 (中文). 2023-06-05. 喺2023-06-06搵到.
6. ↑  自由時報電子報 (2023-06-07). 〈新北私幼餵童安眠藥 林靜儀質疑管制藥物來源：恐犯密醫罪！ - 政治〉. 《自由時報電子報》 (中文). 喺2023-06-08搵到.
《**靈魂歌手**》係梁博嘅第九張單曲。由佢自己作詞、作曲同演唱，喺2016年12月17號發行。

簡介
--

呢隻歌唱咗梁博向往嘅一種音樂態度。首歌唔單止係對自己嘅解讀，唔理你出名抑或唔出名都好，就係呢類可以真正拋開到自己嘅名聲，真正唱歌就畀到人感動嘅，呢啲先叫做靈魂歌手。

佢寫呢隻歌係因為佢做咗咁多年音樂、同同行去交流，都知道有好多人係差咗個平台或者係少咗被大家認可嘅機會。佢想憑住自己喺歌入面講緊自己嘅經歷去打動同路人。

含義
--

呢隻歌之所以存在嘅意義就係唱畀自己同識得嘅人聽。而呢隻歌都要睇場合嚟唱，如果冇相應嘅場合，咁唱嚟係冇意義。

隻歌同名望冇關系，關鍵係佢有冇帶到畀人感動。而喺評價層面嚟講，佢就覺得靈魂歌手係一個崇高嘅偉大嘅先係最好，咁可能一個都唔係。

軼聞
--

梁博喺湖南衛視《歌手2017》第九期唱咗呢隻歌係《我是歌手》開播五季以嚟史上最長嘅一隻歌。

參考
--

1. 1 2 3 4 5  〈梁博:《歌手》每届都找过我 最喜欢林忆莲和李健〉. 新浪娛樂. 2017-04-06. 喺2020-06-27搵到.

出面網頁
----

* 梁博《靈魂歌手》嘅官方影片

| * 睇
* 傾
* 改
梁博 |
| --- |
| 錄音室唱碟 | 梁博（2014） ·  迷藏（2015） |
| 單曲 | 靈魂歌手（2016） ·  男孩（2017） |
| 參賽節目 | 中國好聲音1 ·  歌手2017 |
廣州魯迅紀念館（2016年9月2號）
2014年1月24號，鐘樓附近俾施工棚架圍蔽咗。
 **廣州魯迅紀念館**（粵拼：gwong2 zau1 lou5 seon3 gei3 nim6 gun2）
，廣州街坊又嗌**鐘樓**（zung1 lau4），係中國廣東廣州嘅民國建築同埋博物館，大清光緒卅二年（1906年）起好，位置喺越秀區文明路嘅中山圖書館正門對入面。

史
-

間嘢喺大清光緒卅二年起好，初期係間鐘樓禮堂，1924年1月20～30號，間嘢因為開過中國國民黨第一次全國代表大會而出名。1926年下半年轉成中山大學嘅校本部辦公樓。1927年，魯迅喺呢間嘢住過重寫過《在鐘樓》等文章。中山大學搬到河南一帶後，原先嘅鐘樓俾中共廣東省委喺1958年開闢成紀念館兼修繕，直到中華人民共和國成立10週年當日開館。1988年連同出面嘅革命廣場做咗中華人民共和國重點文物。

由於廣東省博物館喺2010年搬到珠江新城，鐘樓亦同明遠樓一齊閂檔重搞修繕工作；2012年又從廣東省博物館分拆，成為獨立嘅公益一類事業單位。直到2016年11月12號，紀念館重新開放。

風格
--

間嘢嘅佔地面積1900平方米，建築面積2888平方米。正門有間大鐘樓，牆身米黃色同白色，水泥結構。成間嘢睇落去好似間西式教堂噉。

連出去
---

* 广州鲁迅纪念馆重新开馆 新浪 （2016-11-13）
* 广州鲁迅纪念馆重新开放 新华网 （2016-11-14）
* 广州鲁迅纪念馆重新开馆 安徽博物院 （2016-11-15）
**廣州電視台生活頻道**（粵拼：gwong2 zau1 din6 si6 toi4 sang1 wut6 pan4 dou6）
，簡稱**廣州生活頻道**，係廣州電視台屬下冇咗嘅免費綜合頻道，主要播時尚生活同劇集、國際電影等節目，語言以粵語同普通話、少量英文節目為主。

頻道主要喺晏晝或前半夜播放自製嘅時尚生活節目，及國際原版電影。凡出現重大新聞或事件直播時，頻道亦會抽嗮跟住安排落嚟嘅直播新聞同劇集、綜藝節目。

頻道喺每日00:30～06:00收台。

史
-

1994年5月23號，廣州有線電視開播時連呢個頻道都開播，初期嗌廣州有線生活頻道。2001年取消有線電視時同廣州電視台合併而改名做廣州電視台生活頻道。後嚟因為考慮到廣州地區有越嚟越多鬼佬住同埋迎接2010年亞洲運動會，2005年3月28號改名做「英語頻道」嘅名義嚟辦，但實際上，播出嘅節目唔單止好少係英文節目，兼且得好少節目配上英文字幕。兩年後，頻道名又加返「生活」兩字，向中產以上嘅觀眾播時尚生活為主嘅節目。2014年10月14號改返做舊名「生活頻道」。

2020年5月19號，經廣電總局批復，由於廣州電視台要開播南國都市4K頻道，所以要決定將少兒、生活同購物三個頻道嘅高標清版停播。6月8號零時三十九分，頻道正式停播，有廿五年歷史嘅生活頻道成爲歷史。

攷
-

1. ↑   YouTube上面嘅嘅影片

出面網頁
----

* 廣州電視台生活頻道嘅官方網站

| * 睇
* 傾
* 改
廣州廣播電視台（GZBN／廣州台） |
| --- |
| 市級 | 廣州J P · 新聞J P · 影視J P · 法治J P · 競賽J P · 南國都市4KJ P · 移動J P |
| 區級 | 白雲台 · 花都頻道 · CHRTV 從化 · PYTV · ZCBTV 增城 |
| 已停播 | 廣州有線電視台 · 花城J P · 生活J P E · 少兒J P · 購物J P · 精品欣賞（導視）J P |
| 註：P——普通話播出　　J——粵語播出　　E——英文播出 |
唔好同**廣州賽馬場**搞亂。
廣州馬術場
 **廣州馬術場**（粵拼：gwong2 zau1 maa5 seot6 coeng4）
，係中國廣東廣州嘅賽馬場，2007年10月11號起好兼開放，位置喺從化良口鎮熱水村，105國道嘅K2471+600標記位。

間嘢既係中國大陸最大嘅賽馬場，又係中國大陸六大賽馬場當中唯一有國際標準設計嘅馬場。曾經喺2007年嘅第八屆全國少數民族傳統運動會同埋2010亞運期間辦過任何形式嘅馬術比賽。2010年亞運閉幕後，香港賽馬會攞咗佢做馬匹同騎師嘅50年訓練基地使用權，重喺2015年9月21號搞改造，2018年8月28號搞掂嗮改造兼開幕，叫做香港賽馬會從化馬場。

攷
-

1. ↑  从化马术场昨日投入试运行[*失咗效嘅鏈*] 广州市体育局 （2007-10-12）
2. ↑  从化赛马场 互聯網檔案館嘅歸檔，歸檔日期2017年9月27號，. 第一赛马网
3. ↑  广州从化亚运会马术比赛场(效果图)[*失咗效嘅鏈*]
4. ↑  广东又多了一个"千年项目" 新浪 （2016-12-12）
5. ↑  〈香港赛马会从化马场　香港尖端速度马术运动的新里程〉. 《廣州日報》. 2018-08-30. 原著喺2018-08-30歸檔. 喺2018-09-01搵到.
6. ↑  〈賽馬會廣州從化馬場開幕 設四條跑道及游泳池等設施〉. 《無綫新聞》. 2018-08-28. 原著喺2018-09-02歸檔. 喺2018-09-01搵到.
喺荔枝灣涌嘅西培初中部後邊望過去廣醫三院嘅住院樓嗰邊
 **廣州醫科大學附屬第三醫院**（粵拼：gwong2 zau1 ji1 fo1 daai6 hok6 fu6 suk6 dai6 saam1 ji1 jyun2）
（簡稱**廣醫三院**gwong2 ji1 saam1 jyun2），之前嗌過**廣州市第二人民醫院**gwong2 zau1 si5 dai6 ji3 jan4 man4 ji1 jyun2（廣州街坊簡稱**市二醫院**si5 ji6 ji1 jyun2），係中國廣東廣州嘅一間三甲醫院，喺1899年12月12號成立，位置喺荔灣區多寶路63號（荔枝灣涌東北邊隔籬）。

史
-

醫院喺1899年12月12號成立，最初係美國基督教長老會辦嘅廣東女醫學堂屬下嘅贈醫所。醫院成立1週年之後，女醫學堂脫離贈醫所而獨立。而贈醫所喺1902年4月23號改名做「柔濟醫院」，直到1930年改成由華人自己嚟辦嘅醫院。中華人民共和國成立之後無耐，嗰時規定唔畀有私人機構，喺1954年2月1號俾廣州市人民政府接辦而改名做「廣州市第二人民醫院」。1998年重喺婦產科嘅基礎上，成立咗廣州市婦產科研究所。2006年5月22號轉畀廣州醫學院管理，從而改名做「廣州醫學院第三附屬醫院」；2013年6月18號，由於廣州醫學院改名做「廣州醫科大學」，醫院亦改名做「廣州醫科大學附屬第三醫院」。

出面網頁
----

* 廣州醫科大學附属第三医院
唔好同**黑沙海灘**搞亂。
黑沙灣
**黑沙環**（粵拼：haak1 sa1 waan4，葡萄牙文：**Areia Preta**）響澳門半島東北部，亦係澳門半島人口最多嘅一笪地方，有好多工業同住宅區，亦係澳門半島人口最多嘅社區，行政上歸花地瑪堂區。

範圍
--

黑沙環係由東南邊嘅友誼大橋開始，到西北邊就住關閘。而中葡友好紀念物嘅其中一座就喺黑沙環東方明珠度，而東方明珠對出去嘅海面，係日後港珠澳大橋同澳門嘅接駁位。

因為黑沙環係響澳門主權移交前三十年發展嘅舊區，而澳葡政府過往簡單規劃而造成黑沙環相對於其他澳門地區有大幾倍嘅地，所以好易搞亂咗黑沙環嘅邊界，所以下面大概講出準確嘅邊界同鄰近城區：

### 連接位

* 東南：接住新口岸水塘，有馬路會同友誼大橋引橋連接。
* 西北：有馬路接去關閘。
* 西南：慕拉士大馬路同拱形馬路連接位。

### 邊界

* 北：響友誼橋大馬路上同珠海隔海對望。
* 東：友誼橋大馬路，瀕臨九洲洋
* 南：慕拉士大馬路同漁翁街，隔離接去望廈區同水塘。
* 西北：馬場。
* 西南：祐漢。

黑沙環填海區
------

響澳門新城區規劃入面，黑沙環嘅填海位就劃做「黑沙環填海區」，其他地方就劃造「傳統黑沙環區」（台山、望廈、祐漢之間嘅地方，即係高利亞海軍上將大馬路同黑沙環新街以東嘅地方）。

細分黑沙環填海區
--------

黑沙環衛生中心
對比澳門其他地區嚟比黑沙環嘅地方係好大，所以居民通常都以大廈嚟細分，下面大廈名就係細分黑沙環填海區嘅名。

大廈群樓主要響下邊三條主要平行嘅馬路度，按方向可分為做左中右三個大廈群樓（由發展時間次序去排）：

1. 左邊大廈群樓：慕拉士大馬路同漁翁街（黑沙環）
2. 中部大廈群樓：黑沙環新街
3. 右邊大廈群樓：黑沙環中街（又叫「東方明珠區」）

### 慕拉士大馬路同漁翁街（黑沙環）大廈群樓

慕拉士大馬路同漁翁街（黑沙環）沿途嘅大廈群樓（由東到西去排）：

* 海景豪園
* 亨達大廈（經濟房屋）
* 龍園

### 黑沙環新街大廈群樓

係九十年代起嘅私人樓同澳葡政府起落嘅公共房屋，不過只有御景灣係例外，因為九十年代一直都係爛地，一直到賭權開放之後地價升先新起出嚟。

由於黑沙環新街大廈群樓全部都係火柴盒式規劃，所以全部大廈群樓都係隔咗條馬路互相對望。

|  |  |  |  |  |  |  |
| --- | --- | --- | --- | --- | --- | --- |
| 裕華大廈 |  | 金海山花園 |  | 廣華新邨（社會房屋） |  | 御景灣 |
| **黑沙環新街** |
| 建華大廈 |  | 海濱花園 |  | 東華新邨（經濟房屋） |  | 南華新邨（經濟房屋） |

### 黑沙環中街大廈群樓（東方明珠區）

黑沙環中街出口以北嘅大廈群樓（即係寰宇天下、海明居、君悅灣同海天居，以起去時間去排）都係賭權開放之後地價升值十倍先郁手起嘅豪宅級大廈群樓，寰宇天下係呢區係最早郁嘅大廈，響2005年左右起好就即刻放盤。呢啲豪宅都以附近嘅東方明珠（中葡友好紀念物）嚟叫法，響賣樓入面成日用到「東方明珠區」嘅概念，所以東方明珠區係一個高尚住宅區。

但係東方明珠區最大笪地，即係澳門政府叫嘅P地段，原本響1993年係批畀保利達集團起紡織城，要佢響四年入面起好一座建築面積有成六萬七千八百九十六平方米嘅紡織城。但係保利達分別響1997同1998年兩次同澳葡政府申請延期發展，理由係想將織布廠變成生產成衣，加上當時新頒布《防火安全規章》要改則，無咁大地方放大型紡織機之類嘅理由。所以澳葡政府審議新發展計劃之後同意延期去到2000年12月26號，但係呢間紡織城就一直冇起，2006年特區政府放生海一居土地，而且重連帶P地段都放生，由工廠用地變住宅用地，即係發展商宜家叫嘅海天居，但係由於發展商嫌賺唔夠，多次就街影條例向工務局遞交環評，之後先批准發施工準照畀佢開工，由於之前嘅行政程序拖咗好耐，搞到施工時間唔夠，跟住喺呢段間期立法會通過咗新土地法，防止行政長官立亂放生閒置地，所以廿五年臨時批地期響2015年12月到期，政府就響2016年收返呢幅地。

|  |  |  |  |  |
| --- | --- | --- | --- | --- |
| T地段（海上居） |  | 君悅灣 |  | 海天居 |
|  | **黑沙環中街** |
| 黑沙環衛生中心 |  | 澳門浸信學校中學部 |  | 寰宇天下 |  | 海明居 |
|  | **黑沙環中街** |
| 廣福安花園 |  | 廣福祥花園 |  | 保利達花園 |

重要建築
----

黑沙環消防行動站
新口岸水塘
黑沙環黃營均兒童圖書館係澳門兒童圖書館
### 學校

* 聖公會（澳門）蔡高中學
* 商訓夜中學
* 中葡職業技術學校
* 澳門坊眾學校

### 基礎設施

* 新口岸水塘
* 大水塘水廠
* 澳門發電廠（就嚟拆，規劃做公屋用地）
* 澳門污水處理廠

### 政府

* 政府綜合服務大樓
* 勞工事務局
* 黑沙環警察分站（二區分站）
* 黑沙環衛生中心
* 黑沙環消防行動站

### 文化娛樂

* 黑沙環公園黃營均兒童圖書館
* 黑沙環公園黃營均圖書館
* 黑沙環青年活動中心
* 駿菁青年活動中心

### 公園

* 黑沙環海濱公園
* 黑沙環公園

* 黑沙環海濱公園黑沙環海濱公園
* 黑沙環公園黑沙環公園

### 紀念物

* 東方明珠
* 圓台仔

### 傳媒

* 澳門日報
* 市民日報

名嘅問題
----

響澳門，遊客通常將黑沙海灘錯誤咁叫做「黑沙灣」。

### 港式標示習慣

受旅遊地圖同手冊嘅影響，加上香港好多海灘都用「XX灣」嚟改名，唔少遊客，特別係香港遊客都會好自然咁將路環嘅黑沙海灘叫做「黑沙灣」，響溝通上同本地居民發生誤會，搞亂咗黑沙環同唔存在嘅「黑沙灣」。直到而家香港部份電視台（例如係無綫）響2016年報導澳門有關新聞重仍然用字幕同叫「黑沙灣」嚟叫呢度，正確寫法同讀法都係「黑沙環」先啱。

如果要去黑沙海灘，應該搭15、21A、26A號到黑沙海灘度落車。

### 粵語發音問題

「環」（粵拼：waan4）、「灣」（粵拼：waan1）兩個字響粵語入面聲韻母都一樣，只有音調唔同。但係本身發第一聲嘅「灣」，粵語都有例外變做第四聲，讀「環」（好似係：南灣、西灣等），咁就更容易搞亂。值得一提，以往曾經有巴士站牌寫做「黑沙灣」，宜家已經改返。

### 正確用法

澳門市民通常都係將響路環嘅黑沙海灘叫做「**黑沙**」又或者係叫「**黑沙海灘**」。

事實上，由澳門政府地圖繪製暨地籍局出版嘅正式地圖入面，一向都將嗰度寫做「黑沙海灘」，而冇所謂「黑沙灣」呢個叫法。

### 誤會流傳

呢個誤會只會發生響識粵語嘅人度（例如大陸廣東省同香港人），所以影響面應只限於粵語人群；但係受旅遊地圖同埋手冊嘅標示影響，呢個錯誤流傳到其他非粵語嘅中國人之中，會叫黑沙海灘做「黑沙灣」（又因黑沙環有黑沙二字而出現混淆）。

喺香港地名入面可以揾到「環」字嘅例子（好似係「上環」等地），可能係黑沙海灘太出名而且又響海邊所以引起同「灣」字嘅聯想，所以部分香港人就冇諗到呢個問題。如果係澳門市民就馬上知道呢個問題存在（但係新移民都會成日犯呢種錯誤）。

攷
-

1. ↑  〈澳門寰宇天下銷情熱 蘋果日報 2005-10-1〉. 原著喺2020-03-15歸檔. 喺2016-04-14搵到.
2. ↑  （繁體中文）紡織城變豪宅　赤手空拳拼出保利達地產王國
3. ↑  嗰個站牌寫做「黑沙灣第五街」
**對山園**（粵拼：deoi3 saan1 jyun4）係廣東廣州嘅一個私家花園，1931年初起好，位置喺荔灣區增埗嘅增埗公園入面。而家屬廣州市文物，風格同中山紀念堂好相似。

史
-

1929年春末夏初，做緊廣東銀行副部長同中華民國軍需處處長一職嘅黃冠章，喺增埗一帶起咗間私家花園，直到1931年初起好。自從花園落成後，黃冠章好少喺度住，直到1945年死咗之後按佢嘅意願，第二年改成導正中學，但凈辦咗3年就停辦。中華人民共和國成立後變成廣州雜技團嘅訓練基地，但隨後逐漸成為民宅，最多時有卅戶人家入住過。

由於廣州市搞基建時要好多石灰，所以1958年徵咗佢出面到增埗河一帶嘅地搞石灰廠。而佢本身啲建築同後嚟臨時起好啲平房做咗民宅，直到1999年工廠搬走為止。

2001年，廣州市人民政府同荔灣區人民政府決定將佢納入青山綠地重點工程而恢复返原貌，重順手起埋增埗公園。2005年9月俾文化局列入第四批登記文物，2008年12月19號俾市政府列為文物。

風格
--

私家花園佔地面積9384m²。主體係間五開間重簷歇山頂嘅殿堂式建築，雖然用嘅係鋼筋混凝土，但同嗰時啲建築相比，佢先進啲。風格既體現咗中西合璧嘅傳統宮殿式嘅華貴建築風格，又體驗咗嶺南建築特點同南北融合嘅特色。建築用嘅係鐘形窗，喺廣州地區屬獨一無二。

睇埋
--

* 增埗公園
* 廣州水泥廠

有關嘅書
----

* 《广州市地名志》 广州市地名委员会 ISBN 7-5359-0296-0

連出去
---

* 增埗公园有座"小中山纪念堂" GZ-LIWAN
* 对山园揭秘 鳳凰網 （2011-07-13）
黑死病 ("The Chronicles of Gilles Li Muisis" (1272-1352). Bibliothèque royale de Belgique, MS 13076-77, f. 24v.)
**黑死病**係人類史上至嚴重嘅瘟疫之一。起源於亞洲西南部，有人話起源於黑海城市卡法，約莫喺1340年代散佈到成個歐洲，而「黑死病」爾個名係嗰時歐洲嘅稱呼。呢場瘟疫喺全世界搞到約莫7500萬人死咗，根據估計，瘟疫爆發期間嘅中世紀歐洲約莫有三成人口死於黑死病。

同樣嘅疾病多次侵襲歐洲，直到1700年代為止，期間造成嘅死亡情形同嚴重程度各唔相同。比較遲嘅幾次大流行包括1629年到1631年嘅意大利瘟疫、1665年到1666年嘅倫敦大瘟疫、1679年嘅維也納大瘟疫、1720年到1722年嘅馬賽大瘟疫，同埋1771年嘅莫斯科瘟疫。關於呢啲疾病嘅異同重有爭議，但係佢嘅致命型態似乎喺18世紀喺歐洲消失。

黑死病對歐洲人口造成咗嚴重影響，改變咗歐洲嘅社會結構，動搖嗰時支配歐洲嘅羅馬天主教會嘅地位，並因此令一啲少數族群被人迫害，例如猶太人、穆斯林、外國人、乞兒同埋痲瘋病患。生唔生存到嘅唔確定性，令人產生咗「活在當下」嘅一種情緒，好似薄伽丘喺《十日談》（*The Decameron*）入邊寫嘅噉樣。

14世紀發生喺歐洲嘅事件，啱開始嗰時被嗰時嘅作家叫做「Great Mortality」，瘟疫爆發之後，又有咗「黑死病」呢個名。一般認為呢個名係由其中一個顯著嘅症狀而來嘅，叫做「acral necrosis」，患者嘅皮膚會因為皮下出血而變黑。而黑色實際上亦都象徵憂鬱、哀傷同埋驚。

1346到1351年黑死病嘅蔓延
鼠疫桿菌
歷史紀錄對於黑死病嘅特徵紀錄入邊，有啲關於淋巴腺腫嘅描述，同19世紀發生喺亞洲嘅淋巴腺鼠疫好似，呢個令科學家同歷史學家推測從14世紀開始嘅黑死病，同鼠疫一樣，都係由一種叫做鼠疫桿菌（*Yersinia pestis*）嘅細菌所造成嘅。呢啲細菌寄生喺跳蚤身上，並藉由黑鼠（*Rattus rattus*）呢啲動物嚟傳播。之不過由於第啲疾病亦都有可能產生淋巴腺腫，因此亦都有人提出第啲唔同嘅觀點。

睇埋
--

* 鼠疫
* 沙士病毒
* 武漢肺炎

參考
--

1. ↑  Stéphane Barry and Norbert Gualde, "The Biggest Epidemics of History" (*La plus grande épidémie de l'histoire*, in *L'Histoire* n°310, June 2006, pp.38 (article from pp.38 to 49, the whole issue is dedicated to the Black Plague, pp.38-60)
2. ↑  New research suggests Black Death is lying dormant
3. ↑  Cohn, Samuel K.打 (2003). *The Black DeathTransformed: Disease and Culture in Early Renaissance Europe* (英文). A Hodder Arnold. p. 336. ISBN 0-340-70646-5. `{{cite book}}`: Cite has empty unknown parameter: `|coauthors=` (help)
四象廿八宿概念圖
**宿**（粵拼：sau3）係天球上面，黃道同白道一帶嘅星官分區，總共有二十八，所以叫**廿八宿**或者**二十八宿**，古時亦有稱**二十八舍**。宿都各自歸入四象，每象七宿。宿之下由星官組成。

宿嘅意思，係月球會逗留嘅地方，所以都喺白道一帶。月光每晚都會移位，宿於星空唔同位置。月在天行一周，要二十七晚多少少，即二十七日又百分之三十二，介於二十七同二十八日之間。故此分為二十八宿，當然亦曾分二十七宿。宿宿經廣不一定，有啲闊，有啲窄，並非等分。

二十八宿分於四象。東方青龍，角、亢、氐、房、心、尾、箕。北方玄武，斗、牛、女、虛、危、室、壁。西方白虎，奎、婁、胃、昴、畢、觜、參。南方朱雀，井、鬼、柳、星、張、翼、軫。

陳遵媯話宿出自遠古天球赤道，公元前二千四百年，春分在昴、夏至在星、秋分在房、冬至在虛，近當時天球赤道。二十八宿歸於四象，乃係華夏古時，星象定季節痕跡。

二十八宿，起名唔一次過得來。遠古天文，都係光星定時節，如此關係到農牧等生活，做好時節準備。堯典有「日中星**鳥**，以殷仲春」，「日永星**火**，以正仲夏」，「宵中星**虛**，以殷仲秋」，「日短星**昴**，以正仲冬」。鳥即後名星宿，火即後名房宿。殷墟甲骨文，亦散見鳥、火、井、角等名。光星，諸如牛郎、織女等傳說，參與商嘅故事，都陸續加入二十八宿。月令時已有二十七宿，淮南子有二十八宿，史記有二十七宿。而戰國墓穴，有曾侯乙墓漆箱，蓋頂畫有二十八宿兼有字，有青龍白虎。可見現存文物文獻，唔會遲過戰國成型，而漢後一律定制二十八宿。

地軸會循環攞動，此為歲差。擺動非常之慢，若非有精準天文儀器，或有幾百年長年對照星空記錄，根本難以察覺。之不過，就算點唔察覺，星空因地軸擺動而移位，星宿位置經緯道就有變化，赤道會變化，二十八宿位置亦會變化，長月累月就會發現同古星圖記載唔同，甚至二十八宿中間次序，亦有所顛倒。遠古時用光星為記，星空移位，變轉用暗星，用名相近。好似推斷織女為光星，移位後用女宿暗星代；牽牛為光星，移位後用牛宿暗星代；瓠瓜為光星，壺瓜中空為虛，移位後用虛宿暗星代；大角為光星，移位後用角宿暗星代。漢到明間，觜同參之經度，逐漸拉近，到時大明時已完全易位。

上古天文同星占不分。除咗有授時之用，亦視為觀測天下變異，為帝王祕術，二十八宿變化，都有含義。之不過，隨住技術進步，星占天下變得無咁重要，星占日漸失落，甚至失傳。反觀虛星之類，無實測天文之類占卜，諸如嘅紫微斗數，大唐起日漸得流行。

粵音爭議
----

宿字讀「叔」定讀「秀」，向有爭議。叔為入聲字，秀為去聲字。二十世紀五十年代以前，星宿一字，字典粵音多數讀「叔」，而「秀」為異讀，有啲甚至無收「秀」音。粵音韻彙起先指星宿讀「秀」，由於韻彙係第一本以音標標粵讀，影響甚大，此後各字典跟咗。

一解星宿係星星集合，唔係星星宿舍，所以讀「星秀」。之但係，另一解，二十八宿有如月光每晚寄居之處，即係宿。並唔係二十八組星星，宿解做住宿時要讀做「叔」，咁就無必要破讀為秀。外文獻都意譯宿為住宿之處，如 Twenty-Eight Lunar Mansions，可見不必破讀為秀。

史上有關問題，各有唔同睇法。

今日叔同秀音，上古可能係同一音，唔係都極為相似，都為入聲字。之後秀音失去入聲尾，變成破讀去聲。

戰國時期《禮記》，西漢劉向《說苑·辨物篇》，東漢許慎《說文》都話宿得入聲一個音。大唐白居易《宿溪翁》大宋馬永卿《懶真子錄》都話二十八宿嘅宿字係讀做「叔」。大清趙翼寫《陔餘叢考》，卷二十二指出：「二十八宿，宿字今人皆讀作秀。」。

然而六朝庾信《哀江南賦》就話「宿」字同「獸」字押，喺六朝時已經有讀作去聲。

註
-

1. ↑  〈中國星區、星官及星名英譯表〉. 香港太空館. 原著喺2009年1月8號歸檔. 喺2009年1月28號搵到.
2. ↑  〈宿字〉. `{{cite web}}`: Cite has empty unknown parameter: `|dead-url=` (help)
3. ↑  「宿離不忒，以初為常」。
4. ↑  「天之五星，運氣於五行，所謂宿者，日月五星之所宿也。」宿字係讀返本音。
5. ↑  「辭翁向朝市，問我何官祿。虛言笑殺翁，郎官應列宿。」宿係讀入聲。
6. ↑  「二十八宿，亦謂之二十八舍，又謂之二十八次。舍也，次也，皆有止宿之義，今乃音繡，此何理也？」
7. ↑  「飛狄泉之蒼鳥，起橫江之困獸。地則石鼓鳴山，天則金精動宿」

| **星官**分野 |
| --- |
| 三垣 |
| **太微垣**（**上垣**） 太微左垣 太微右垣 謁者 三公 九卿 五諸侯 內屏 五帝座 幸臣 太子 從官 郎將 虎賁 常陳 郎位 明堂 靈台 少微 長垣 三台 | **紫微垣**（**中垣**） 北極 四輔 天乙 太乙 紫微左垣 紫微右垣 陰德 尚書 女史 柱史 女御 天柱 大理 勾陳 六甲 天皇大帝 五帝內座 華蓋 杠 傳舍 內階 天廚 八穀 天棓 內廚 文昌 三師 三公 天床 太尊 天牢 太陽守 勢 相 玄戈 天理 北斗 輔 天槍 | **天市垣**（**下垣**） 天市左垣 天市右垣 市樓 車肆 宗正 宗人 宗 帛度 屠肆 候 帝座 宦者 列肆 斗 斛 貫索 七公 天紀 女牀 |
| 廿八宿 |
| 四象 | 青龍　東 | 玄武　北 | 白虎　西 | 朱雀　南 |
| 廿八宿　 | **角**：角 平道 天田 周鼎 進賢 天門 平 庫樓 五柱 衡 南門 | **斗**：斗 天籥 天弁 建 天雞 狗 狗國 天淵 農丈人 鱉 | **奎**：奎 王良 策 附路 軍南門 閣道 外屏 天溷 土司空 | **井**：井 水府 天樽 五諸侯 北河 積水 積薪 水位 南河 四瀆 闕丘 軍市 野雞 天狼 丈人 子 孫 老人 弧矢 |
| **亢**：亢 大角 左攝提 右攝提 折威 頓頑 陽門 | **牛**：牛 天桴 河鼓 左旗 右旗 織女 漸臺 輦道 羅堰 天田 九坎 | **婁**：婁 天大將軍 左更 右更 天倉 天庾 | **鬼**：鬼 積尸 爟 外廚 天記 天狗 天社 |
| **氐**：氐 亢池 帝席 梗河 招搖 天乳 天輻 陣車 車騎 騎陣將軍 騎官 | **女**：女 離珠 敗瓜 瓠瓜 天津 奚仲 扶筐 十二國（越 趙 周 齊 鄭 楚 秦 魏 燕 代 韓 晉） | **胃**：胃 大陵 積尸 天船 積水 天廩 天囷 | **柳**：柳 酒旗 |
| **房**：房 鍵閉 罰 東咸 西咸 日 從官 | **虛**：虛 司命 司祿 司危 司非 哭 泣 璃瑜 天壘城 敗臼 | **昴**：昴 天阿 月 卷舌 天讒 礪石 天陰 芻蒿 天苑 | **星**：星 天相 天稷 軒轅（女御） 內平 |
| **心**：心 積卒 | **危**：危 蓋屋 虛梁 天錢 人 杵 臼 車府 造父 天鉤 | **畢**：畢 天街 天高 諸王 五車 三柱 威池 天潢 天關 天節 九州殊口 參旗 九斿 天園 | **張**：張 天廟 |
| **尾**：尾 天江 傳說 魚 龜 | **室**：室 離宮 螣蛇 雷電 土功吏 壘壁陣 羽林軍 天綱 北落師門 鈇鉞 八魁 | **觜**：觜 司怪 座旗 | **翼**：翼 東甌 |
| **箕**：箕 糠 杵 | **壁**：壁 天廄 土功 霹靂 雲雨 鈇鑕 | **參**：參 玉井 軍井 屏 廁 屎 | **軫**：軫 青丘 軍門 土司空 器府 |
| 南極 |
| 海山 十字 馬尾 馬腹 蜜蜂 三角 異雀 孔雀 波斯 蛇尾 蛇腹 蛇首 鳥喙 鶴 火鳥 水委 附白 夾白 金魚 海石 飛魚 南船 小斗 |
座標: 23°5′14.1″N 113°25′37.2″E﻿ / ﻿23.087250°N 113.427000°E﻿ / 23.087250; 113.427000

下莊洪聖廟出面嘅牌坊
 **下莊洪聖廟**（粵拼：haa6 zong1 hung4 sing3 miu6\*2）
係中國廣東廣州嘅一間古廟，佢嘅前身喺大元至順元年（1330年）起好，現時嘅廟起自1997年，位置喺黃埔區長洲東北邊、下莊村近長洲碼頭嘅位。

史
-

間廟喺大元至順元年起好，喺大清道光庚子年（1840年）重修過，後嚟年久失修溶溶爛爛。1958年大躍進時將間廟拆咗，但拆除工程完咗之後賴低咗嚿地基嘅手尾，直到1978年改革開放之後，由於長洲地區開始發展旅遊業，加上下莊聯社（今日嘅下莊村委）話要保護當地街區歷史同文化，喺1996年12月8號喺舊時間廟嘅地基度重新起返間洪聖廟出嚟，直到1997年夏起好。

風格
--

佢係間有嶺南特色嘅古廟，佔地120 m²，前座比較細，後座正殿比較大，中間有天井間開。入面有座四簷滴水煙樓，重有座「洪聖大王寶印」嘅方型玉石，帶圓形印柄響度。而柄頂之前有隻踎響度嘅獅子，但後嚟爛咗。

連出去
---

* 〈祖國風光（756）廣州長洲下莊洪聖廟〉. 360個人圖書館. 2016年2月27號. 喺2016年3月31號搵到.
* 〈廣州長洲下莊洪聖古廟〉. 城市旅遊網. 2014年8月8號. 喺2016年3月31號搵到.
**第四代流動通信技術**（英文：The fourth generation of mobile phone mobile communication technology standards，縮寫係**4G**），係3G之後嘅延伸，比4G快嘅叫5G。

定義
--

從技術標準嘅角度睇，按照ITU嘅定義，靜態傳輸速度去到1Gbps，用戶喺高速移動狀態下可以去到100Mbps，就可以作為4G嘅技術之一。

從電信公司嘅角度睇，除咗同現有網絡可兼容性之外，4G要有更高嘅數據吞吐量、更低時延、更低嘅建設同運行維護成本、更高嘅鍳權能力同安全能力、支持多種QoS等級。

從融和嘅角度睇，4G表示更多參與方，更多技術、行業、應用嘅融合，唔再局限喺電信行業，仲可以用喺金融、醫療、教育、交通等行業；通信終端可以做多啲事，例如除咗語音通信之外嘅多媒體通信、遠端控制等；局部網、互聯網、電信網、廣播網、衛星網等可能可以組成一個通播網，無論用咩終端，都可以享受高品質嘅信息服務，向寬頻無綫化進化，令4G渗透到生活嘅方方面面。

從用戶需求嘅角度睇，4G可以令用戶提供更快嘅速度滿足用戶更多嘅需求。流動通信之所以從類比到數碼、從2G到4G同就嚟嘅xG演進，最基本嘅推動力係用戶需求由無綫語音服務向無綫多媒體服務轉變，從而激發營運商為咗提高ARPU、開拓新嘅頻段支持用戶數量嘅持續增長、更有效嘅頻譜利用率同更低嘅營運成本，一定要進行變革轉型。

因為咁，4G描述咗下列兩種唔同但係有重疊嘅概念：

* **高速嘅流動電話網絡**，速度好似電腦網絡ADSL嘅頻寬，一秒可以到10 Mbit或者更多。呢個概念曾經用喺描述喺無線網絡上。亦都係依家成功嘅3G系統提供商所提出嚟嘅愿景。
* **無限網絡**（Pervasive Network）技術，一個比較抽象嘅講法係「瀰漫型」、「無定型」、「整體」嘅無綫技術，令用戶完全融入系統當中。呢個概念亦包埋智能天綫（Smart Radio）嘅技術，可以達到更高嘅頻譜（spectrum use）同傳輸力量。另外，都可以過濾、傳輸大量訊息。

睇埋
--

* 1G
* 2G
* 2.5G
* 3G
* 3.5G
* 5G
* 網狀網絡
* 基地台交遞（handoff）
錦泉眼鏡嘅舖頭門口附近
**錦泉眼鏡**（粵拼：gam2 cyun4 ngaan5 geng3\*2）；之前嗌過**聯合眼鏡水筆生產合作社**（lyun4 hap6 ngaan5 geng3\*2 seoi2 bat1 sang1 caan2 hap6 zok3 se5）；佢係中國廣東省廣州市嘅一間比較有老字號特色嘅眼鏡舖，喺1956年成立。佢係一間負責搞驗光同配鏡嘅零售企業。呢間眼鏡舖重係成個廣東省入面，唯一一間老字號嘅眼鏡舖。

史
-

喺1956年，嗰時有位嗌郭炳嘅師傅喺而家嘅小北路嗰邊搞咗間得3㎡到嘅眼鏡舖仔，由於嗰時度度都係國營嘅企業，佢都好驚俾人話係資本家，結果將間嘢整得好細，而且係一個人做，舖面又鬼咁簡陋，結果連個名都改成「聯合眼鏡水筆生產合作社」。後嚟直到1988年，由於佢嘅徒弟——何錦泉接咗呢間舖頭嘅經營權，間舖名先至改做而家嘅「錦泉眼鏡
」。後嚟呢間舖頭猛咁喺度搞改革同埋創新嘅同時重搞埋誠信經營，先至俾廣州市政府讚咗。而家呢間眼鏡舖有13間分店。

眼鏡博物館
-----

由於呢間嘢嘅創始人——郭炳同佢嘅徒弟——何錦泉，都好鍾意收藏啲古董嘅舊眼鏡同埋眼鏡嘅設備，由於20世紀90年代尾，廣州市政府話要搞越秀區老字號一條街同發展廣州嘅老字號文化，何錦泉先生喺眼鏡舖入面開咗間博物館。而博物館主要搞咗從全球各地收集返嚟嘅比較名貴同少見嘅古董眼鏡、驗光工具、測量儀器同名孫真人手寫同眼科有關嘅書啲嘢。

攷
-

* 锦泉眼镜：畀街坊多一双慧眼 南都数字报 （2013-11-22）
777係林鄭其中一個最出名嘅稱呼
**對林鄭月娥嘅負面評價**，係指對香港第5任行政長官林鄭月娥從政一路以嚟嘅負面評價。其實林鄭響從政一開始嘅評價都係幾好，直至反修例運動之後，一下子就彈多過讚。

想要睇關於林鄭月娥嘅正面評價，請睇「林鄭月娥#正面」。

政務司司長
-----

林鄭月娥響2012年至2017年梁振英政府時期出任政務司司長，嗰陣佢嘅評價係好壞參差嘅。

### 雨遮革命

2014年雨遮革命，學生佔領咗中環。當時身為政務司司長嘅林鄭，代表政府去同學生對話。但佢畀人批評係「自說自話」，加上佢唔肯聽學生意見，堅持自己嘅立場，令到學生唔肯再談判。

參選行政長官
------

林鄭響2017年1月2號唔撈司長，之後777票當選特首，但係由嗰陣開始佢個評價已經開始冇咁好。777係佢其中一個最出名嘅稱呼。

反送中運動
-----

打壓新聞自由
------

佢做行政長官期間，喺未有法庭許可之下凍結作壹傳媒嘅資產，最後令壹傳媒被逼結業，又對香港電台實行自我審查制度。2021年7月，無國界記者公布「新聞自由掠奪者」37人名單，其中林鄭月娥因為打壓香港人嘅民主同言論自由而榜上有名，佢更被形容係習近平嘅『傀儡』。

攷
-

1. ↑  〈香港佔中五週年：從雨傘運動的「和理非」到「反送中」的「勇武」〉. 《BBC News 中文》 (繁體中文). 2019-09-27. 喺2021-06-26搵到.
2. 1 2  AsiaNews.it. 〈无国界记者组织: 习近平的"傀儡"林郑月娥是"新闻自由的掠夺者"〉. *www.asianews.it*. 喺2021-08-07搵到.
3. ↑  〈要聞分析 - 習近平林鄭月娥進入"新聞自由掠奪者"37人名單〉. 《RFI - 法國國際廣播電台》 (繁體中文). 2021-07-05. 原著喺2021-08-07歸檔. 喺2021-08-07搵到.

|  |  |
| --- | --- |
| Stub icon | 呢篇**對林鄭月娥嘅負面評價**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
彩豐行旺角旗艦舖
**彩豐行**（**Choi Fung Hong**）係間總部喺香港，專門生產同售賣個人護理用品同美容護膚品嘅公司，1995年開張，廠房同寫字樓都喺屯門。

彩豐行標榜香港製造，出名產品包括蔗糖沐浴露。彩豐行而家喺香港有9間舖，2011年喺澳門開舖，每年營業額達1億港紙。

喺2013年創辦人楊振源接受訪問嘅時候話自己公司唔用代言人，話節省廣告費可降低產品定價，但近年就用咗一啲無綫藝人(例如炎明熹、林盛斌等)去做宣傳，仲贊助林盛斌喺2021年12月嘅Talk Show。另外，楊振源近年因為同陳庭欣、陳潔玲等女藝人嘅感情關係，有啲事會得到傳媒一啲嘅關注。

事件
--

### 武漢肺炎疫情期間被指坐地起價

喺2020年1月，當時正值武漢肺炎疫情初期，唔少市民都準備搶購口罩，但彩豐行就被指坐地起價，而且數量少，質量亦成疑。之後，陳庭欣公開回應就物流問題道歉，但就否認坐地起價。

### 被指買入來自東南亞同阿拉伯虛假Facebook帳戶嘅讚好

2021年11月，彩豐行因為起用無綫旗下藝人炎明熹賣廣告，結果被一啲無綫電視嘅批評者喺彩豐行嘅Facebook專頁以『派嬲』嘅形式表示不滿。有炎明熹嘅支持者嘗試以讚好彩豐行嘅專頁作回應，但彩豐行就被揭發當中有啲Like係來自東南亞同阿拉伯地區，被指控係買入虛假讚好。

出面網頁
----

* 彩豐行官網
* 彩豐行嘅Facebook頁

參考
--

1. 1 2 3  Beauty, U. 〈「香港製造」彩豐行營銷 3 招 創 1 億護膚王國 | U Beauty 美容資訊網站〉. 《U Beauty 美容網站》 (中文). 喺2021-11-20搵到.
2. ↑  〈各位，喺度我正式宣佈：「我再開show嘞！」〉. *www.facebook.com*. 喺2021-11-20搵到.`{{cite web}}`: CS1 maint: url-status (link)
3. ↑  邱愛霖 (2020-12-15). 〈男友兼彩豐行老闆楊振源傳出軌 陳庭欣嬲爆與閨密反目成仇〉. 《香港01》 (香港中文). 喺2021-11-20搵到.
4. ↑  〈陳庭欣愈嚟愈富貴 與富貴男友進駐九肚山唔通好事近？〉. *hk.news.yahoo.com* (中文). 喺2021-11-20搵到.
5. ↑  洪曉璇 (2020-01-27). 〈【武漢肺炎】彩豐行口罩疑加價被轟 陳庭欣為男友解畫：價沒改變〉. 《香港01》 (香港中文). 喺2021-11-20搵到.
6. ↑  〈突發消息！嬲嬲兵團大幅拋離聲夢水軍之後，炎明熹嘅東南亞、阿拉伯應援團已經特登開新ac聲援彩豐行〉. *Facebook* (英文). 喺2021-11-20搵到.`{{cite web}}`: CS1 maint: url-status (link)
**錦綸會館**（粵拼：gam2 leon4 wui6 gun2）係中國廣東省廣州市嘅一間古代建築，喺荔灣區康王南路嘅西來一巷口嗰度，隔籬冇幾遠就係華林寺同華林玉器商業街。呢間嘢既係成個廣州入面，唯一一間到而家都重喺度嘅行業會館；又係見證中國海上絲綢之路嘅緊要地區同埋全球第一間連地基都可以完整平移嘅文物建築。

史
-

其實呢間嘢喺清朝嘅雍正元年（1723年）由廣州絲織業嘅伙記佢哋喺西關地區度出錢起嘅，佢主要係用嚟做紡織業嘅波士開會嘅場所。嗰時喺每年年初，廣州絲織行業班老細就成日嚟呢度一齊傾吓絲綢商品嘅價錢同曬士之後，跟住運啲絲綢到廣州十三行嗰度，通過海上絲綢之路去到世界邊個地方都得。根據記載話，喺起緊錦綸會館嗰陣，負責捐錢嘅絲織業商鋪冧巴同個人，夾夾埋埋有成1338個咁多。不過佢喺1949年之後變咗民宅。

### 會館搬走

內文：康王路 (廣州)
喺2001年，廣州為咗緩解人民路嘅大塞車，同埋荔灣區冇南北主幹道，而要起康王路。就喺嗰時，之前喺西來一巷入面嘅錦綸會館咁啱就經過嗰時規劃嘅康王路。後嚟為咗保存呢座咁有價值嘅文物建築，廣州市人民政府就出錢嚟裝修同保護，甚至將成間嘢移走。就喺2001年8月18號，成間錦綸會館托起1.085米之後就平移，先係向北移咗80.4米，跟住西移咗22米，最後喺2001年9月28號凌晨先至搞掂。呢次平移唔單止係全中國第一次成功平移磚木結構嘅古建築，亦係成個國際文物建築史上，成功平移建築嘅先例。

### 建築重新開放

喺2005年，裝修過嘅錦綸會館又重新開返畀人入去睇。而家會館入面重擺咗嗰年平移用到嘅千斤頂、油泵同水準儀等工具同埋平移模型圖。喺2008年，呢間嘢列入咗廣東省文物保護單位。

建築風格
----

呢間嘢有嘅建築面積有700㎡咁大，坐北向南，三路三進式嘅祠堂建築。入面嘅石刻、木雕、磚雕同埋陶塑、灰塑都體驗咗嶺南嘅建築風格。喺會館入面重留低咗廿二嚿碑刻響度，其中部分碑刻上都寫滿嗮起錦綸會館、負責捐錢裝修嘅商鋪冧巴同人名。

而家係點？
-----

而家嘅錦綸會館係廣州嘅絲綢行業博物館嘅錦綸會館，除咗成日整嘅絲織行業歷史展覽之外，重養咗好多蠶蟲而整出嚟嘅蠶繭，等觀眾睇吓絲綢係點整嘅。

攷
-

* 錦綸會館 中国古代海上丝绸之路古迹之一 360个人图书馆
* 锦纶会馆嘅介绍 百度百科
* 廣州錦綸會館今昔 廣東新聞網
* 锦纶会馆 新浪
* 廣州市錦綸會館：全市唯一近代專業會館 中國評論新聞網

| * 睇
* 傾
* 改
廣州市內嘅廣東省文物保護單位 |
| --- |
| 越秀區 | 「三·二九」起義指揮部舊址 | 中國共產黨廣東區委員會舊址 | 廣州起義烈士陵園 | 省港罷工委員會舊址 | 明遠樓同埋中山大學天文台舊址 | 廣東省農民協會舊址 | 周恩來同志主持嘅中共兩廣區委軍委舊址 | 白雲樓魯迅故居 | 藥洲遺址 | 廣東財政㕔舊址 | 中央銀行舊址 | 大佛寺大殿 | 越南青年政治訓練班舊址、越南青年革命同志會舊址 | 萬木草堂 |
| 海珠區 | 仲愷農校舊址 | 琶洲塔 | 綸生白公祠 | 康樂園早期建築群 | 鄧氏宗祠 | 瀝滘衞氏大宗祠 |
| 荔灣區 | 廣雅書院舊址 | 廣東郵務管理局舊址 | 通福橋 | 錦綸會館 | 仁威廟 |
| 白雲區 | 昇平社學舊址 | 石井橋 | 盧廉若墓 |
| 黃埔區 | 外國人公墓 | 玉喦書院同蘿峰寺 |
| 天河區 | 十九路軍淞滬抗日陣亡將士墳園 | 雲從龍墓 | 劉氏家廟 | 新一軍印緬陣亡將士公墓 |
| 番禺區 | 蓮花塔 | 蓮花城 | 留耕堂 | 屈大均墓 |
| 南沙區 | 金鎖排燈塔 | 舢舨洲燈塔 |
| 花都區 | 馮雲山故居 | 資政大夫祠建築群 | 藏書院村譚氏宗祠 | 茶塘村古建築群 | 塱頭村古建築群 |
| 從化區 | 五嶽殿 |
| 增城區 | 萬壽寺 | 湛若水墓 |
| 升咗去全國重點文物保護單位嘅要睇廣東全國重點文物保護單位一覽 |
**查全性**（1925年4月11號—2019年8月1號）係中國一位電化學家，做過中國科學院院士。

生平
--

查全性於1925年喺江蘇省南京出世，祖籍安徽涇縣，1950年畢業於武漢大學化學系。1957年至1959年間前往莫斯科國立大學進修，師從著名電化學家亞歷山大·弗魯姆金（Alexander Frumkin）。返國之後一直任教於武漢大學化學系，長期從事電極過程動力學嘅研究。

1977年8月應邀出席喺人民大會堂召開嘅科教座談會，會上佢首先提出應該恢復高考，並為鄧小平拍板決定。

1978年被評為教授，1979年出任化學系系主任。1980年當選中國科學院化學部學部委員（院士）。1987年獲國家自然科學三等獎。2011年獲中國化學會電化學委員會最高學術獎勵第一屆中國電化學成就獎。

佢亦曾經擔任中國化學會常務理事，國務院學位委員會學科評議組成員，《化學學報》、《高等化學學報》同《物理化學學報》等學術期刊編委等職。

2019年8月1號早上5點08分，查全性因病於武漢大學人民醫院逝世，享年94歲。

家庭
--

阿爸係中國著名物理學家查謙。

參考
--

1. ↑  〈查全性：倡议恢复高考第一人〉. 新浪.
2. ↑  〈倡导恢复高考第一人查全性院士今晨辞世\_中国政库\_澎湃新闻-The Paper〉. 《澎湃新聞》. 喺2019年8月10號搵到.

連出去
---

* 〈查全性（1925-）〉. 華夏經緯. 原著喺2011年11月8號歸檔.
* 〈查全性〉. 中國科學院. 原著喺2011年10月20號歸檔.

|  |  |
| --- | --- |
| 權威控制 | 
* ISNI: 0000 0004 7272 1966
* CALIS: n2004138498

 |
廣州市第一人民醫院總院嘅東門
**廣州市第一人民醫院**（粵拼：gwong2 zau1 si5 dai6 jat1 jan4 man4 ji1 jyun2）係中國廣東省廣州市嘅其中一間醫院。佢重係一間廣州市嘅三級甲等醫院。佢有1間總院同2間分院響度。呢間醫院係廣州市第一批三甲醫院嘅其中一間。

三個院區嘅詳細位置
---------

* 總院：喺越秀區正南路6號。
* 鶴洞分院：喺荔灣區花地大道中嘅西朗地鐵站附近。
* 南沙分院：喺南沙區豐澤東路105號。

史
-

其實呢間醫院一早就唔係嗌「廣州市第一人民醫院」嘅名，而係由兩間醫院組成，不過佢就改咗好多次名。

### 所謂「方便醫院」

方便醫院喺清朝嘅光緒廿五年（1899年）夏天嗰陣成立，嗰時係由商人陳惠普等人自己厝錢嚟起咗間「城西方便所」，兩年後改名叫「城西方便醫院」。民國卅七年（1948年）改名叫「廣州方便醫院」，喺中華人民共和國成立後一年就俾中共接管咗。

### 所謂「廣州市立醫院」

廣東巡警醫院係廣東巡警道喺光緒卅七年（1907年）12月成立，到咗民國二年（1913年）就改咗名嗌「廣東員警醫院」；兩年過後重改咗次名，嗌「廣東醫院」，嗰時係俾廣東省衛生署睺實。甚至喺民國九年（1920年）嘅9月份，劃咗畀廣州市衛生局睺實。凈係過咗7嗰月又改咗次名，就係「廣州市市立醫院」，重俾咗廣州市政廳睺實。喺1938——1945年，因為廣州喺度打緊仗，醫院就閂咗門，直到打完抗日戰爭先至俾國民革命軍陸軍新編第一軍卅八師野戰醫院霸咗，到咗民國卅四年（1945年）10月先至收返畀廣州市政府，之後重新辦返間醫院，不過喺中華人民共和國成立咗之後，就俾中共當局接管咗。

### 「方便醫院」同「廣州市立醫院」嘅合併

喺1952年12月31號，「方便醫院」同「廣州市立醫院」合併成「廣州市人民醫院」；凈係過咗388日（1954年2月1號），又改咗名嗌「廣州市第一人民醫院」。

### 合併之後嘅發展

* 1993年：俾衛生部話咗係三甲醫院。
* 1997年：間醫院定咗係廣州醫學院嘅附屬醫院。
* 2001年底：俾市政府定咗係廣州市城鎮職工基本醫療保險嘅第一批定點醫療機構。
* 2003年：俾市政府批准咗掛牌，變成廣州市臨床深切治療中心。

入咗嚟嘅企業
------

* 大新銀行大廈：大新銀行
* 銀農大廈：廣州市靈動汽車銷售服務有限公司、中國農業銀行廣州西城支行、廣州點聚資訊技術有限公司
* 廣醫：廣醫護理學院

出面網頁
----

* 广州市第一人民医院网站
**家誼超市**，又叫做**家誼，**係廣州原有嘅一個超級市場‎，試過號稱「廣州第一超市」，喺2002年創立。呢個係屬於廣州市政府連鎖商業「明星工程」嘅一部分，係廣州政府「農改超工程」（即傳統街市改生鮮超市）嘅項目。由於政府同私人合資營運度，出現咗唔少嘅風波，最尾被清盤，仲俾廣州城建集團嘅宏城超市接管咗。

組建同發展
-----

家誼係喺2002年3月1號，由廣州友誼商店股份有限公司、廣州市寶鑫實業發展有限公司、廣州發展實業有限公司、廣州市煙草貿易公司、廣州汽車集團商貿有限公司等五間政府持有嘅公司，共同出資先設立，嗰時賬面嘅註冊資本有1億。後尾潮汕嘅林氏家族出讓咗自家超市島內價嘅控股權，加入咗呢個新成立嘅政府項目度。短短一年後，政府傾力打造嘅「農改超」難以為繼，政府持有嘅幾大公司股東就大舉減持咗啲股份。跟著林氏家族旗下兩家公司，一齊收購咗政府減持嘅股份，令林氏喺家誼有7成嘅股權。

但係由於政府嘅財團唔再支持超市嘅發展，林氏資本後期獨自去支撐家誼，啲財政周轉得好唔掂。後尾政府啲股東就喺林氏困難嘅時候再反過嚟，廣州市國有資產管理局、廣州市商業局喺2004年主持嘅政府股東會度正式宣布全面接管家誼，主導返成個嘅超市運作。後尾同政府嘅金融機構（招商銀行廣州環市東路支行）仲跟手入禀法院，要求頒令家誼提前還貸。家誼同島內價就咁加上埋供應商嘅集體控告，喺政府壓力同官司之下一齊被逼交由宏城接管，後尾清盤。

攷
-

1. 1 2  中小企业老板不可不知的22个经典败局 黄日经
2. 1 2  王先庆等：广州本土大型超市沦陷与外资超市扩张的深层原因分析（一） 互聯網檔案館嘅歸檔，歸檔日期2020年8月31號，. 王先庆 韦慧娟  宋浩 广州流通发展报告（2007-2008） 2009-2-5
3. ↑  重组未果 家谊破产疑雾重重 中国经济周刊 2005-12-19
4. ↑  "广州第一超市"罹难记 2005-11-14《财经》杂志

  


|  |  |
| --- | --- |
| Stub icon | 呢篇零售舖頭文係楔位文。歡迎幫維基百科擴寫佢。睇 • 論 • 改 • 歷 |
廣州市腦科醫院（周門門診部）
 **廣州市腦科醫院**（粵拼：gwong2 zau1 si5 nou5 fo1 ji1 jyun2）
，又嗌**廣州市精神病院**gwong2 zau1 si5 zing1 san4 beng6 jyun2、**廣州市惠愛醫院**gwong2 zau1 si5 wai6 oi3 ji1 jyun2，係中國廣東廣州地區，專門醫精神病同腦科疾病為主嘅三甲醫院，大清光緒廿四年二月初七（1898年2月28號）創辦，有兩個院區同一個門診部。

佢係中國大陸最早嘅西醫精神病醫院。其中佢嘅芳村院區喺廣州老街坊心目中出嗮名。因為廣州街坊口頭上講嘅「芳村癲狂院」或「從芳村出嚟」、「捉你去芳村」、「傻十」呢啲鬧人短語都係指呢間醫院。

詳細位置
----

* 芳村總院：荔灣區芳村明心路36號
* 江村分院：白雲區江高鎮廣花二路800號
* 周門門診部：荔灣區周門荔灣路53號

史
-

間醫院係由美國基督教長老會喺1898年2月28號開始創辦，初期嗌過**基爾氏醫院**（英文：**John Kerr’s Hospital**）兼隸屬教會機構。1926年，廣州市政府成立咗間複性醫院，第二年因為基爾氏醫院爆出經費短缺及工人罷工，令醫療業務一度停辦，加上嗰時嘅醫務領事會冇心去搞呢單嘢而畀咗廣州市政府睇實。1927年3月1號開始接手惠愛醫院而將醫院分別改名做**廣州市立第一、第二神經病院**。1935年6月又收購咗惠愛醫院冚唪唥物業。同年12月26號將第一神經病院撤銷兼合併，變成**廣州市立精神病療養院**。1938年10月廣州淪陷，政府撤走之前，醫院畀咗廣州天主教會睇實直到日軍投降為止。1949年10月14號解放軍攻入廣州，同年12月俾廣州市軍管會派人接手，改名做**廣州市市立精神病院**。5年半後改名做**廣州市精神病院**，三年又一季後又改名做**廣州市精神病防治院**。

1969年因受破四舊浪潮影響而改名做**廣州市第十人民醫院**，直到1973年改叫**廣州市精神病院**。但院方後嚟考慮到個名喺廣州街頭有一定鬧人含義，喺2000年又改名做**廣州市腦科醫院**。

註同攷
---


|  |  |
| --- | --- |
|  | 維基辭典有呢個詞嘅解釋：**芳村**或**傻十** |

註
1. ↑  呢度講嘅廣州市政府係民國時期嘅稱呼，唔係1949年由中共接手嘅廣州市人民政府。
2. ↑  惠愛醫院冚唪唥物業當中，亦包括咗惠愛二院同培英中學初中部。

攷

1. ↑  〈广州市文化广电新闻出版局-广州市文物保护单位-惠爱颠医院旧址〉. 《广州市第三次全国文物普查领导小组办公室》. 广州市文化广电新闻出版局. 原著喺2016-03-06歸檔. 喺2013-06-19搵到.
2. ↑  历史悠久的广州市精神病院 互聯網檔案館嘅歸檔，歸檔日期2017年5月11號，. 360Doc个人图书馆
3. ↑  〈"十下十下"咩来由〉. 《南方都市報》. 南都网. 2014-05-21. 原著喺2020-03-28歸檔. 喺2017-06-12搵到.

出面網頁
----

* 廣州市腦科醫院嘅官方網站
**石牌街道**係中國廣東省廣州市天河區轄下嘅一個街道，1987年3月20號設立，起初叫崗頂街道，同年8月3號改成而家個名。轄區總面積4.3平方公里，下轄22個社區，2005年總人口27萬人，其中常住人口13萬人，外來人口14萬人。

雖然個街道名叫做石牌，但係由於佢喺石牌崗頂，而個街道起初叫崗頂街道，廣州地鐵三號線亦將位於呢道個車站叫做「崗頂站」，因此石牌街道轄下經常俾人叫做「崗頂」，而石牌則多數指石牌村附近一帶。

參考資料
----

1. 〈簡介〉. 石牌街道辦事處網站. 喺2008年8月28號搵到.

連出去
---

* 石牌街道辦事處網站

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| 睇 • 論 • 改 • 歷**天河區政區** |
| --- |
|  |
| 行政隸屬：中華人民共和國廣東省廣州市　　區政府駐地：天園街道 |
|  |
| **街道**： | 天園街道 | 五山街道 | 員村街道 | 車陂街道 | 沙河街道 | 石牌街道 | 興華街道 | 沙東街道 | 林和街道 | 棠下街道 | 獵德街道 | 冼村街道 | 元崗街道 | 天河南街道 | 黃村街道 | 龍洞街道 | 長興街道 | 鳳凰街道 | 前進街道 | 珠吉街道 | 新塘街道 |
|  |
| 睇埋：中華人民共和國廣東省鄉級以上政區一覽。 |

 |
搵緊抽象資料類型嘅話，請睇〈**容器 (抽象資料類型)**〉。
籃係一種容器。
**容器**（**container**）係指用嚟裝第啲物件嘅工具，可以部份或者完全封閉，用響容納、儲存同運輸啲物件。物件可以放置響容器度，而容器就可以保護物物件。

歷史
--

人類用容器嘅歷史至少有十萬年，甚至可能有幾百萬年嘅歷史。第一個容器可能係用響儲存嘢食 ，咁樣令啲嘢食可以保存更長嘅時間，亦都方便攜帶，仲可以唔使受其它動物嘅侵擾。儲存嘢食嘅容器對人類社會嘅發展有好大嘅意義，呢個係響靈長類動物入面嘅一種獨有嘅行為。最早嘅容器可能是自然界入面原先有的嘅物體，例如響塔魯族同夏威夷族 嘅文化入面，有用空心葫蘆嘅案例。之後，再出現咗籃、木器同陶器。

參考
--

1. ↑  
Soroka, W (2008). *Illustrated Glossary of Packaging Terms*. Institute of Packaging Professionals. p. 51. ISBN 1-930268-27-0.
2. 1 2  Clive Gamble, *Origins and Revolutions: Human Identity in Earliest Prehistory* (2007), p. 204.
3. ↑  David A. Munro, *A Place For Everything* (1968), p. 92.
4. ↑  Bernard Grant Campbell, *Human Evolution: An Introduction to Mans Adaptations* (2009), p. 306.
5. ↑  Sameera Maiti, *The Tharu: Their Arts and Crafts* (2004), p. 178.
6. ↑  Irving Jenkins, *The Hawaiian Calabash* (1989), p. 5.
7. ↑  Chuck Groth, *Exploring Package Design* (2005), p. 3.
唔好同**容錯性**搞亂。
**容錯原則**（英文：**tolerance for error**）係通用設計嘅第五個原則，指設計一樣嘢嘅時候，應該積極預防用家做錯嘢或者做危險嘅舉動，同埋用家做錯嘢嘅時候要避免出現危險或者導致故障；實行方法包括令危險動作冇咁易做、要確認先做得危險動作、系統有容錯性等等。

通用設計講嘅容錯原則好容易同工程學講嘅容錯性溝亂，因為個名太似，但係其實好唔同。例如，喺屋企用電磁爐（即係唔用氣爐或者一般用發熱線嘅電爐）喺通用設計嘅角度叫乎合容錯原則，因為可以預防用家掂到爐頭造成危險，但係喺工程學嘅角度咁做同系統有冇容錯性完全冇關係。通用設計講嘅容錯原則着重嘅係預防出錯，唔係工程學講嘅出咗錯系統可以繼續運作。

攷
-

1. ↑  Connell, Bettye Rose; Jones, Mike; Mace, Ron; Mueller, Jim; Mullick, Abir; Ostroff, Elaine; Sanford, Jon; Steinfeld, Ed; Story, Molly; Vanderheiden, Gregg (1997年4月1號). "The Principles of Universal Design" (英文) (第2.0版). NC State University Center for Universal Design. 原著喺2022年10月5號歸檔. 喺2022年10月5號搵到.
2. ↑  Null, Roberta (2013年9月). "What is Universal Design?". *Universal Design* (英文). CRC Press. p. 10. 喺2023年4月21號搵到.


|  |  |
| --- | --- |
| Stub icon | 呢篇**容錯原則**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**彩虹站第三條路軌傳說**，係指位於港鐵彩虹站，中間第三條路軌被保留、荒廢，甚至話可以直通鬼門關嘅傳說。

傳說內容
----

1980年代，彩虹站首次通車時曾經出現意外。平日只需要四分鐘嘅路程，但下一站職員遲遲未見列車埋站，開出後嘅列車更加失去聯絡。一個站之間，系統失靈，只係傳出詭異嘅沙沙聲。之後列車終於到站，但車長就臉無血色，唔肯講發生乜事。車上所有人受驚過度送院，之後更有傳有工作人員離奇死亡。之後，就開始傳出路軌通往鬼門關嘅傳聞，當時有人更指地鐵曾請經道士到彩虹站調查，最後為咗安撫人心，地鐵決定多開一條路軌，自此以後地鐵就沒再用嗰條路軌。

關於傳說真確性
-------

地鐵曾經解釋，被指鬧鬼嘅中間月台路軌，其實係通往九龍灣車廠。港鐵亦曾經喺2016年10月上載喺車頭拍攝嘅片段，展示列車其實只是通往九龍灣車廠。亦有另一個講法，話係70年代政府本來計劃再擴展東九龍線，由鑽石山至上環，不過由於最後計劃被擱置，所以多出來嘅第三條路軌而家只係用作調配列車，而唔係接載乘客。YouTuber Professor PowPow（中文：Professor PowPow）亦曾經查證，指出中間路軌係用嚟配合九龍灣車廠，路軌到依家都偶然會被使用。

參考來源
----

1. 1 2  新假期 (2022-01-18). 〈香港都市傳說｜彩虹站可直達鬼門關？第三條路軌之謎 多個恐怖傳聞 車長曾進入後失聯＋嚇到面無血色｜玩樂熱話 | 熱話〉. 《新假期》 (美國英文). 喺2022-05-01搵到.
2. ↑  am730. 〈鬼節2021｜原來曾經有屈地站？！重溫5個經典地鐵鬧鬼都市傳說〉. *am730* (中文). 喺2022-05-01搵到.
3. 1 2  %20港鐵拆解彩虹站傳聞 〈MTR 都市傳說 港鐵拆解彩虹站傳聞 - 香港經濟日報 - TOPick - 休閒消費〉. *topick.hket.com*. 喺2022-05-01搵到.
4. ↑  高街花子 (2017-11-05). 〈【港鐵猛鬼】彩虹地鐵站連接鬼門關？ 中間路軌點解冇列車行〉. 《香港01》 (香港中文). 喺2022-05-01搵到.
5. ↑  《【都市傳說真相】通往鬼門關的死亡路軌｜PowPow》 (英文), 喺2022-05-01搵到
**扁剌線**，或者**maken-making線**，喺德語研究中意指一條大陸西日耳曼方言連續體嘅同言線。條線將高地德語佮埋中部德語方言戥低地德語佮埋低地法蘭克語分開。

扁剌線標誌住第二次日耳曼語輔音推移嘅北部區域並戥唔送氣音推移*k* → *ch* 有拏褦。 條同言線描述到北方動詞*maken* 戥南方動詞 *machen* 嘅走向。扁剌線係喺 1877 年由語言學家Georg Wenker以扁剌嘅名字命名，喺扁剌附近條線穿過萊茵河。 同Uerdinger線一樣，條線都有一條年輕啲嘅西北支線。

同言線亦或同言索？
---------

扁剌線實際上嘸單止係一條同言線，而係一整束同言索，因為條線主要仲佮埋*ik-ich-line* 、 *dat-das-line* 、 *Dorp-Dorf-line*同*Lift -has-line*一齊行，而且僅衹稍爲偏離啲同言線。偏差最大嘅係喺西部萊茵扇地區，而喺東部嘅偏差好細。所以，條線或者條索亦都用作一條分界線嚟劃分開低地撒遜語佮埋低地法蘭克語戥高地德語兩便。

走向
--

扁剌線
扁剌線開始於比利時城市Eupen東南部，然之後向荷蘭邊境延伸半弧線並喺Broekhuizen 穿過邊境。 條同言線往北行到德國邊境嘅Kerkrade，座城市喺線南便，所以喺所謂嘅「machen」區裏頭。然之後，佢遵循線亞琛- 萱士訶雲 -連匿- 奧敦畸勤 - 奈士 - 奪瑟多夫卞辣 - 冪剎 (所靈銀) -活琶河畔堡 - 域琶闊 - 敢墨士伯（Aachen – Hünshoven – Linnich – Odenkirchen – Neuss – Düsseldorf-Benrath – Merscheid – Burg an der Wupper – Wipperfürth – Gummersbach）。

嗰度開始扁剌線沿住路線敢墨士伯-科德寶-歇勤伯 - 施抹鄰壁- 撒遜壁 - 撒遜考遜 - 次鄰壁 - 艷文考遜 - 希特免敦 - 窩備士（Gummersbach – Freudenberg – Hilchenbach – Schmallenberg – Sachsenberg – Sachsenhausen – Zierenberg – Immenhausen – Hedemünden – Worbis）。嗰度條同言線向北運行，直到喺跋撒莎（Bad Sachsa）再次往東。係噉沿住線跋撒莎 - 扁匿勤斯坦 - 巴鄰侍跌 - 阿實斯利賓 - 卡律比 - 巴貝（Benneckenstein – Ballenstedt – Aschersleben – Calbe – Barby），扁剌線喺呢度戥易北河相遇。 條線沿住條河到達阿勤鎮（Aken），前往羅斯勞（Roßlau），喺嗰度再次離開易北河，沿住羅斯勞 - 差那 - 曬打 - 打美 - 馬克卜荷律茲 - 國王活士特考遜（Roßlau – Zahna – Seyda – Dahme – Märkisch Buchholz – Königs Wusterhausen）線路行。嗰度條同言線喺柏林市周圍形成一條寬闊弧線，俱頻匿區 - 莎洛吞堡 - 施班竇區（Köpenick – Charlottenburg – Spandau）作為西部邊線城鎮。喺柏林再東便，扁剌線沿柏林 - 恢士敦滑特 -法蘭克福（Berlin – Fürstenwalde – Frankfurt）條線行。直到 16 世紀，扁剌線仲喺以下地區進一步向南延伸，所以低地德語有晏轄州（Anhalt ）戥德梢（Dessau）、比恩堡（Bernburg）、鈳吞（Köthen）以及域吞壁（Wittenberg ）同柏林之外，仲有埋哈勒（Halle）、美謝堡（Merseburg）同曼士啡律（Mansfeld）。

直到 1945 年或者當地講德語嘅人口捱驅逐之前，扁剌線一直延伸到奧得河以東，喺今日嘅波蘭地區，途經厥士特連（Küstrin，而今Kostrzyn），到附近嘅華律他（Warthe）。喺蘭茲壁（Landsberg，而今Obrzycko）同上薛茲鈳（Obersitzko，而今Obrzycko）以南嘅方向，條同言線一路向南。扁剌線喺波茲南市東便過去結束。

喺東普魯士，扁剌線嘅延長線代表低普魯士話戥高普魯士話之間嘅方言邊界。 扁剌線再次從埃勞（Eylau，而今Iława）以南開始，向西北行，直到瑪麗恩維德（Marienwerder，而今Kwidzyn）前短短位置，再轉向東北，經基督堡（Christburg，而今Dzierzgoń）到壹冰（Elbing），然之後向東經過玫律考遜（Mühlhausen，而今Młynary）到美律梀（Mehlsack，而今Pieniężno）。嗰度開始，條同言線大致沿住埃暗蘭公國歷史悠久嘅北部邊界延伸到雷剎（Rößel，而今Reszel）東南。

最遲從 1945 年開始，上述嘅走向大多都成爲唨歷史。喺前德國東部領土嘅德語區同埋喺波蘭嘅眾多飛地除開仲遺留喺度嘅波蘭嘅德語少數民族，其他都已經嘸存在。

喺好多地方，扁剌線向北推移緊。撒遜-晏轄州北部同中部以及勃蘭登堡州嘅前使用者而今講一種高地德語口語，種深受麥德堡、莎勒河畔哈勒同埋柏林啲城市嘅語言使用影響嘅。所以，啲地區而今通常由東中部德語主導，而嘸係東部低地德語。喺啲埞同音嘅走向發生唨變化，因為前低地德語方言嘅使用者慢慢噉消亡緊。

睇埋
--

* 單位複數線（德語區入便有好幾條，包括Eider線）
* Eider線（石勒蘇益格-荷爾斯泰因州嘅另一個日耳曼語言邊界，分開石勒蘇益格戥荷爾斯泰因區。 )
* 施拜也線 (同言線)（中部德語區嘅南部邊界）
* Bad Hönninger線

連出去
---

* 地圖 - 亞琛附近嘅確切路線（有埋註釋，荷蘭語）
* Georg Wenker: *Das Rheinische Platt* ，奪瑟多夫 1877數字複製品
* 「REDE」語言地圖集（「DIWA.info」嘅後續項目）

考
-

1. ↑  Georg Wenker: *Das rheinische Platt, den Lehrern des Rheinlandes gewidmet.* Düsseldorf 1877.
2. ↑  "Vereinfachte Darstellung der *oap-/aff-(Affe)-Isoglosse* aus dem Digitalen Wenker-Atlas". 原著喺2010年12月10號歸檔. 喺2021年6月12號搵到.
**Jaye Davidson**（有譯**杰伊．戴維森**，原名**Alfred Amey**；1968年3月21號—）係一個男演員，喺美國加州河濱郡出世，係美國籍，但兩歲半就返咗佢阿媽鄉下英國生活。佢係英、非混血兒，阿爸係非洲加納人，阿媽係英國人。佢好細個嘅時候父母分咗居，後來阿爸死咗。佢同阿媽、兩個姊妹一齊住喺英國赫特福德郡。佢讀書讀到16歲就無讀，一路做過好多唔同嘅散工。

1994年佢拍咗一套叫做《哭泣的遊戲》（The Crying Game）嘅戲，飾演一個男扮女裝、叫做「黛兒」（Dil）嘅角色，呢套戲好成功，重得到奧斯卡金像獎6項提名，而佢就被提名最佳男配角，套戲重攞到最佳原創劇本獎。做呢套戲之前，佢從未做過演員，當時佢做緊時裝設計助理。有一日佢喺《愛德華二世》（Edward II）呢套戲嘅慶功派對度畀電影公司嘅人睇中，邀請佢做「黛兒」呢個角色，本來佢唔係幾想，但因為做緊個間公司瀕臨破產邊緣，佢畀人炒咗，好鬼窮，於是為咗錢而接咗套戲。

佢本來就唔係幾想做戲，點知套戲令佢爆紅，開始有人其他人搵佢拍戲同做模特。佢話對做戲真係無乜熱情，而且佢係一個好驚出名嘅人，所以呢套戲之後佢一路諗住收山。佢唔想因為錢而拍埋晒啲爛片，但又知道自己大使兼貪錢，好易受誘惑。後來，有導演搵佢拍《星際奇兵》（Stargate）電影，飾演埃及太陽神「Ra」呢個角色，佢唔想拍，但又係因為錢，有啲心郁郁。於是佢同電影公司講，如果片酬有一百萬美金我先肯制，佢以為啲人一定唔會睬佢，點知電影公司竟然講：「好，我哋就畀一百萬你。」於是佢就拍咗生平第二套商業電影，之後佢一直暱埋，只客串做過一啲實驗電影同紀錄片，跟住就從娛樂圈消失，繼續做返佢時裝助理嘅工作，過住一啲平凡嘅生活，但到而家依然有好多影迷好懷念佢。


|  |  |
| --- | --- |
| Stub icon | 呢篇文係美國演員楔位文。歡迎幫維基百科擴寫佢。睇 • 論 • 改 • 歷 |
*秒嘅其他意思，可以睇秒。*
計時用嘅秒錶
**秒**（粵拼：**Miu5**，英文：second）係國際單位制量度時間嘅基本單位，符號**s**。有時會用英文縮寫**sec.**。

國際單位制前綴經常同秒結合以做更細微嘅劃分，例如ms（毫秒，千分之一秒）、µs（微秒，百萬分之一秒）同ns（納秒，十億分之一秒）。雖然國際單位制前綴可以用嚟表示秒嘅倍數，例如ks（千秒）、Ms（百萬秒）同Gs（吉秒，十億秒），但實際上好少咁用，大家都係習慣用60進位嘅時同分，同24進位嘅日作為秒嘅擴充。

世界公認嘅秒
------

而家國際單位制對秒嘅定義出自喺1967年嘅第13屆國際度量衡大會。1秒即係：銫133原子基態嘅兩個超精細能階間躍遷對應輻射嘅9,192,631,770個週期嘅持續時間。呢個定義提到嘅銫原子必須喺絕對零度時係靜止嘅，而且地面上嘅環境係零磁場。喺呢個情況下被定義嘅秒，同天文學上嘅曆書時所定義嘅秒係等效嘅。

秒嘅國際標準符號係s。

同其他時間單位嘅關係
----------

1 國際秒相當於：

* 1/60 分
* 1/3,600 小時
* 1/86,400 日 （國際天文聯合會嘅時間單位）
* 1/31,557,600 儒略年（國際天文聯合會嘅時間單位）

參考
--

1. ↑  
"Unit of time (second)". *SI Brochure*. BIPM. 喺2012-03-24搵到.

| * 睇
* 傾
* 改
國際單位制 |
| --- |
| 基本單位 | 米  · 千克  · 秒  · 安培  · 開爾文  · 摩爾  · 坎德拉 |  |
| 衍生單位 | 貝可  · 法拉  · 伏特  · 赫茲  · 亨利  · 弧度 · 格雷  · 焦耳  · 庫倫  · 勒克斯  · 流明  · 牛頓  · 開特  · 歐姆  · 球面度  · 帕斯卡  · 攝氏度  · 特斯拉  · 希沃特  · 西門子  · 瓦特  · 韋伯 |
| 並用單位 | 電子伏特  · 分貝  · 分鐘  · 公噸  · 公頃  · 公升  · 角度  · 角分  · 角秒  · 奈培  · 日  · 天文單位  · 原子質量單位  · 鐘頭原子單位  · 自然單位 |
| 參閱 | 測量單位  · 單位轉換  · 國際單位制詞頭  · 2019年重新定義 |
| How to read a taxoboxHow to read a taxobox**洛陽石竹** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 石竹目 Caryophyllales |
|
|
|
|
|
|
|
|
| 科 | 石竹科 Caryophyllaceae |
|
|
|
|
|
| 屬 | 石竹屬 *Dianthus* |
|
|
|
|
|
|
|
| 種 | **洛陽石竹 *D. chinensis*** |
|

 |
|
| 二元學名 |
| ***Dianthus chinensis***L. |
|
|
|
|
|
|
|
|
|
|
|
|
|
|
|

**洛陽石竹**（粵拼：lok3 joeng4 sek6 zuk1；學名：*Dianthus chinensis*），又嗌**洛陽花**（lok6 jeong4 faa1），係石竹科石竹屬嘅長年生草本植物，而家喺全球各地都可以搵到。

樣
-

植株高3～5dm，成樖嘢冇毛，帶粉綠。梗由根頂生出，疏叢生，直立，上邊有分枝。葉樣係綫狀披針，頂位漸尖，基位稍微窄啲，全緣或有細齒，中脈比較明顯。花單生，一部生喺枝頂，有時好多朵花組成聚傘花序都得。花色一般係紫紅、粉紅、白、鮮紅呢4種是旦一隻；頂邊出現唔整齊嘅齒裂，喉位有斑紋同髯毛；花芯一部伸到喉位出面，花藥藍；子房橢圓，花柱綫形；每年5～6月開花。果屬蒴果，圓筒形，收埋喺宿存咗嘅萼入面；每年7～9月結果。籽黑橢圓。

用途
--

植株成日俾人攞嚟做街邊啲綠籬植物、盆景、庭院植物都得。成樖嘢亦可以做藥，有利尿通淋同破血通經嘅功效。

連出去
---

|  |  |
| --- | --- |
|  | 維基同享有多媒體嘅嘢： **洛陽石竹** |

|  |  |
| --- | --- |
|  | 維基物種有資料講：***洛陽石竹*** |

* 昆明植物研究所. 〈石竹（原变种）〉. 《《中国高等植物数据库全库》》. 中国科学院微生物研究所. 喺2009-02-22搵到.
* 石竹 Shizhu 藥用植物圖像數據庫 (香港浸會大學中醫藥學院) （白話文）（英文）
* 石竹的介绍 护花网
* 石竹 認識植物
* 石竹 Loxa教育網
東區走廊近太古城一段
**東區走廊**（Island Eastern Corridor）係香港4號幹線嘅一部份，沿住香港島嘅北面海岸起，連接銅鑼灣同埋柴灣。全線係三線同部份四線雙程嘅分隔公路，主要係高架道路。車速限制淨係得每小時70公里。

歷史
--

東區走廊嘅興建，主要係為咗取代車流飽和嘅英皇道、筲箕灣道同埋柴灣道，成為連接東區同香港島中心地帶嘅主要通道。呢條公路喺1968年倡議興建，1976年展開咗詳細設計工作，並喺1978年至1981年期間開始填海同埋相關嘅工程，並且分成四階段嚟起，喺1984年首期通車，1989年先至全線通車。

現況
--

位於銅鑼灣嗰一段東區走廊
東區走廊全長8.6公里，由香港海底隧道附近嘅銅鑼灣維園道開始，經過咗1公里同中環灣仔繞道交匯後，之後就以2.1公里長的架空道路兜過銅鑼灣避風塘，然後經炮台山同埋北角到鰂魚涌，之後落返地面。呢個部份係太古城交匯處，同2號幹線嘅東區海底隧道交匯。跟住嘅3.5公里路段又係架空道路，檻過愛秩序灣到筲箕灣，再經過阿公岩去到香港海防博物館，之後又再落返地面到柴灣。

改善工程
----

2000年7月，政府喺鰂魚涌同埋太古城一段嘅東區走廊進行改善工程，嚟舒緩往來東區海底隧道嘅交通。工程包括喺海旁加建一條兩線嘅高架橋嚟做去柴灣嘅東行線，原本嘅三線東行就改做兩線通去東區海底隧道，讓出咗一條線改咗做西行。太古城交匯處亦都進行咗改建，加建多條行車線，令鰂魚涌至到西灣河一段嘅東區走廊成為四線雙程。工程喺2003年7月搞掂。

未來發展
----

建議緊嘅中環灣仔繞道，會連接到東區走廊，而家連接維園道嘅一段可能要重建嚟配合未來道路嘅發展。

| * 睇
* 傾
* 改
4號幹線 |
| --- |
| 4號幹線 | 
* 東區走廊
* 中環及灣仔繞道
* 林士街天橋
* 干諾道西天橋

 | 4號幹線 |
用碗裝著嘅酥油茶
**酥油茶**（粵拼：sou1 jau4 caa4，威利轉寫：*ja-srub-ma*, 藏文拼音：ཇ་སྲུབ་མ་，英文：Butter tea），又叫**酥油奶茶**，係藏人嘅特色居家茶品。酥油茶相信係世界第一樣係日常食嘅奶茶，西域同蒙古嘅奶茶都係由佢衍生嘅。呢種茶依家主要喺喜馬拉雅地區，印度次大陸等地盛行。

史
-

喺當地嘅色拉寺度存放嘅打茶棍
據話係喺唐代時，文成公主入藏，傳入咗茶葉，重創制埋奶茶嘅整法（另說係藏人自己創制嘅），奶茶就咁開始，成咗當地啲上流人士嘅日常飲食。而到咗宋元時，就傳咗呢種飲品去西域同蒙古。 而直到咗13世紀左右嘅薩迦王朝時代，酥油茶先至開始普及當地嘅社會，形成風俗。

風俗
--

藏人僧侶打咁酥油茶喺扎什倫布寺度一位僧人倒咁酥油茶
依家當地飲酥油茶係成咗慣常，例如做嘢前啲藏人都會飲返啲酥油茶，同埋經常用來招呼人客。

根據藏人嘅習慣, 茶同油係要分開飲嘅（？）, 而且每次人客飲咗一啖，主人都會即時加滿返。所以人客碗茶就永遠係滿嘅。客係唔想一路飲嘅，做客時就唯有始終唔掂個碗，直到打算走啦就一次過飲完。咁樣做就尊重到啲風俗、唔會冒犯到東主。

1962年藏人飲酥油茶嘅場景
當地係當成主食，夾埋糌粑一起食用，有禦寒提神醒腦、生津止渴嘅作用。呢種奶茶係用酥油溝濃茶整嘅。酥油茶用嘅奶，係當地特有嘅氂牛（粵拼：mou4 ngau4）所產。由於磚茶係含好多鞣酸，會刺激腸胃快消化，所以先至夾埋酥油（Yak Butter）或牛奶。

### 工藝

整酥油茶前，需要將熟成嘅普洱磚茶用水煲開，整成茶湯後，再跟著落啲酥油（無水奶油）、牛奶、鹽等，放入細長嘅木桶度，人手用支攪棒出力咁攪打成乳濁液。另外仲有種方式，就係將酥油同茶等料，入嗮落皮袋，索著個口，再用木棒出力敲打。故而整茶嘅工序，就叫**打酥油茶**。藏人傳統係招呼啲客時候，就由啲女主人落手落腳咁「打茶」，會有啲嘥工夫，現代就可以用電動攪拌機去替代，餐廳就可以用新式嘅打茶罐或果汁機去整。

現代嘅影響
-----

而有位美國人2004年過當地試過啲酥油茶，返咗美國後念念不忘，開始試製類似嘅飲品，由2012年始推出咗避彈咖啡（Bulletproof coffee）到市面。

睇埋
--

* 印度奶茶
* 絲襪奶茶
* 珍珠奶茶

參考
--

1. ↑  世界上第一杯奶茶：源自西藏口味偏咸 互聯網檔案館嘅歸檔，歸檔日期2020年4月16號，. 多维新闻网 2016-05-27
2. ↑  奶茶是哪里发明的，探索奶茶的发明历史 搜狐 2018-05-07
3. ↑  Chapman, F. Spencer. (1940). *Lhasa the Holy City*, pp. 52-53. Readers Union Ltd. London.
4. ↑  奶茶控手刀收藏！這些異國知名奶茶你一定要試試！ 自由時報 2018-02-19
5. ↑  西藏酥油茶與美國防彈咖啡：一個鮮為人知的故事 BBC中文
| How to read a taxoboxHow to read a taxobox**銀樺** |
| --- |
| 喺西亞近地中海邊地區種嘅銀樺喺西亞近地中海邊地區種嘅銀樺 |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 山龍眼目 Proteales |
|
|
|
|
|
|
|
|
| 科 | 山龍眼科 Proteaceae |
|
|
|
|
|
| 屬 | 銀樺屬 *Grevillea* |
|
|
|
|
|
|
|
| 種 | **銀樺 *G. robusta*** |
|

 |
|
| 二元學名 |
| ***Grevillea robusta***A.Cunn. ex R.Br. |
|
|
|
|
|
|
|
|
|
|
|
|
|
|
|

**銀樺**（粵拼：ngan4 waa4；學名：*Grevillea robusta*）係山龍眼科銀樺屬嘅常綠喬木，原產澳洲昆士蘭同埋新南威爾士等地區，而家喺全球嘅熱帶或亞熱帶地區都可以搵到。

樣
-

植株高30尺（10米，3呎），主幹比較直，細樖時有白軟毛。葉互生，羽狀深裂，長15~20cm，闊12~18cm，裂片7~10條，葉綠，細樖時淺綠，背面有銀白嘅絲毛茸。花屬總狀花序，一般生喺梗頂或葉杈，花瓣橙黃色；花柄細長兼光滑無毛，長10~15mm。子房光滑冇毛，有柄，花柱長，柱頭樣似盤噉；每年夏初開花。果屬蓇葖果，闊而歪，長20~24mm，啡黃。籽四圍有翼。

適應環境
----

植株啱喺高溫同高濕地區生，喺18～28℃地區嘅葉質泥最明顯。

用途
--

植株多數用嚟做公園同綠地嘅風景樹同埋行道樹，梗可以做木材，用嚟整傢俬或雕刻之用。

### 藥用

佢嘅葉、花、樹脂可以做藥，有以下嘅功效：

| 部位 | 專醫 |
| --- | --- |
| 葉、花 | 跌打損傷 |
| 樹脂 | 胃痛，潰瘡。 |

相
-

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |
| --- |
| 植株 |
| 植株  |

|  |
| --- |
| 樹皮 |
| 樹皮  |

|  |
| --- |
| 葉同花 |
| 葉同花  |

|  |
| --- |
| 果同籽 |
| 果同籽  |

 |

連出去
---

|  |  |
| --- | --- |
|  | 維基同享有多媒體嘅嘢：**Grevillea robusta** |

* 銀樺 中央研究院生物多樣性研究中心
* 银桦 苗易网
* 銀樺 樹木谷
* 银桦 Grevillea robusta A. Cunn. ex R. Br. FRPS
* 銀樺樹 高雄市岡山區兆湘國小
起緊嘅海桃灣（2006年5月），圖中右面白色嘅樓係海明閣，後面座樓係滙豐中心。
起緊嘅海桃灣（2007年12月）
**海桃灣**（英文：**Florient Rise**） 喺香港九龍大角咀櫻桃街38號，近港鐵奧運站同埋奧海城，係一個喺市區重建局發展計劃之下發展嘅私人屋苑。物業係由市區重建局（簡稱市建局）同南豐發展共同發展，一共有三座，喺2009年9月30號啟用。

海明閣事件
-----

海桃灣發展範圍分為兩個長方形地盤，中間俾內街振榮街同一座形容為「頂心杉」嘅單幢式大廈海明閣分隔。最初，海明閣因為樓齡得九年，唔符合重建嘅條件，一直都無納入重建計劃嘅範圍度。不過，發展商南豐發展曾經嘗試向海明閣業主進行收購，但因為少數業主開價好高，最後都收購唔成。發展商無法合併做單一地盤重建，發展佈局設計受到限制，所以唔能夠增加項目嘅重建價值。呢個收購事件亦因為太過特別，而被媒體廣泛報導過。

隔籬地方
----

* 櫻桃街
* 滙豐中心
* 帝柏海灣
* 奧海城二期

參考
--

1. ↑  〈存档副本〉. 原著喺2009年4月29號歸檔. 喺2009年5月20號搵到.
2. ↑  香港文匯報：〈海明閣業主要求納重建 互聯網檔案館嘅歸檔，歸檔日期2009年2月5號，.〉，2008年11月29號睇
3. ↑  中原地產代理有限公司：〈少數騎劫多數 互聯網檔案館嘅歸檔，歸檔日期2008年12月18號，.〉，2008年11月29號睇

連出去
---

* 市區重建局櫻桃街項目簡介
唔好同**海洋公園**搞亂。

屋苑會所
臨海單位
**海洋花園**（**Ocean Gardens**）係澳門一大型屋苑，位於氹仔西北部臨海，望西灣大橋海景。海洋花園佔地約莫19公頃，有34棟高層住宅同埋21座別墅式住宅。

主要建築
----

### 住宅大廈

* 慧苑
* 馥苑
* 松苑
* 栢苑
* 焜苑
* 明苑
* 桃苑
* 李苑
* 楊苑
* 榆苑
* 桂苑
* 樺苑
* 楠苑
* 海棠苑
* 海蘭苑
* 荷花苑
* 杏花苑
* 芙蓉苑
* 牡丹苑
* 玫瑰苑
* 紫蘭苑
* 紫鵑苑
* 紫荊苑
* 櫻花苑
* 麗花苑
* 韾花苑
* 百合苑-服務式住宅
* 紅梅苑
* 紅桃苑
* 紅綿苑
* 翠菊苑
* 翠竹苑
* 雅蘭苑
* 玉蘭苑
* 玫瑰山莊第一期
* 玫瑰山莊第二期

### 設施

* 海洋會所
* 海濱公園
* 海洋廣場
* 海洋花園衞生中心
* 培華中學
* 郵政局海洋花園郵政分局

### 附近舖頭

* OK便利店
* 洪館餐廳
* 誠昌超級市場
* 花花家居

事件
--

2015年10月30號下晝3點半，澳門司警接獲舉報話，海洋花園公廁女廁入面發現一具女屍，原來係海關女關長賴敏華。司警同法醫初步調查，搵唔到任何遺書，原因待查，而法醫初步排除係他殺。

出面網頁
----

|  |  |
| --- | --- |
|  | 維基同享有多媒體嘅嘢：**Ocean Gardens, Macau** |

* 海洋花園嘅官方網站
**三星Galaxy Z Fold 3**係一款由三星電子設計、生產、銷售同製造嘅可摺疊式智能電話，屬於Galaxy Z系列嘅一部分。呢個產品係三星Galaxy Z Fold 2嘅繼承產品，2021年8月11號喺三星嘅Galaxy Unpacked活動入面同三星Galaxy Z Flip 3、三星Galaxy Watch 4一齊亮相。

呢個產品係首部得到IPX8認證嘅可摺疊式智能電話，意味住裝置具備防水功能。

系統規格
----

Galaxy Z Fold 3採用高通驍龍888 CPU，並搭載兩塊支援120 Hz屏幕刷新率、分別為7.6吋同6.2吋嘅「Dynamic AMOLED 2X」屏幕。當中主屏幕採用可摺疊式設計，支援HDR10+顯示，並首度採用屏下鏡頭設計；廠方亦喺呢個產品嘅屏幕採用一種叫「Eco²OLED」嘅顯示技術，喺提升屏幕透光率嘅同時亦降低顯示屏嘅耗電量。

呢個產品未有配置3.5 mm耳機插孔，而內置嘅揚聲器經AKG調校，支援高達32-bit／384kHz音頻同杜比全景聲。

### 容量

Galaxy Z Fold 3設有12 GB RAM，並且有256 GB或512 GB兩種存儲容量選項。呢個產品唔具備microSD插槽，同Galaxy Z Fold 2相似。

### 電池

Galaxy Z Fold 3內置4400 mAh鋰離子電池（唔可以拆），較上代型號嘅4500 mAh略少，並採用雙電池模組設計。呢個產品支援透過USB-C進行高達25W嘅有線充電，或者高達11W嘅無線充電，亦支援利用自身電量為其他裝置進行高達4.5W嘅反向充電。

### 鏡頭

Galaxy Z Fold 3採用三鏡頭模組設計嘅後置鏡頭，分別為1200萬像素嘅廣角鏡頭、1200萬像素嘅超廣角鏡頭，同埋1200萬像素嘅遠攝鏡頭。呢個產品亦分別喺主、副屏幕配備400萬像素同1000萬像素鏡頭，當中前者採用屏下鏡頭設計。

### S Pen支援性

Galaxy Z Fold 3支援S Pen手寫筆，而廠方亦專登為呢個產品設計一款叫「S Pen Fold Edition」嘅觸控筆。值得一提嘅係，呢個產品只有主屏幕支援S Pen，而副屏幕就未有支援。

### 軟件

呢個產品預載基於Android 11嘅One UI 3.5，並且有三星Knox提升裝置安全性。為配合用戶嘅日常操作需要，廠方同多間第三方應用程式公司合作，就唔同應用程式喺可摺疊式電話上嘅操作體驗進行咗最佳化，而用戶亦可以透過設定入面嘅「Samsung Labs」，自由調整唔同應用程式（包括未適配可摺疊式電話設計嘅應用程式）嘅大細同位置。系統自帶嘅虛擬鍵盤亦遷就屏幕嘅可摺疊式設計而喺屏幕上「一分為二」，同其它可摺疊式電話睇齊。喺裝置安全性上，廠方為呢個產品加入新功能，當用戶解鎖裝置嘅bootloader之後，將會導致相機功能被禁用，用戶日後亦無法用相機或者人臉識別等需要用到相機嘅功能。

產品圖片
----

* 
* 
* 
* 
* 
* 
* 
*

參考
--

1. ↑  Clark, Mitchell (2021-08-11). "The 5 biggest announcements from Samsung's August Unpacked event". *The Verge* (美國英文). 原先內容歸檔喺2021-08-29. 喺2021-08-12搵到.
2. ↑  La Rocco, Nicolas (2021-08-11). "Galaxy Z Fold 3 im Hands-On: Samsungs Falt-Smartphone ist fast kompromisslos". *ComputerBase* (德文). 原先內容歸檔喺2021-08-11. 喺2021-09-01搵到.
3. ↑  蔡浩騰 (2021-08-11). 〈ZFold3、Flip3摺機雙響 Samsung發布會4大新品功能、售價懶人包｜科技玩物〉. 《香港01》 (香港中文). 原先內容歸檔喺2021-08-12. 喺2021-08-12搵到.
4. 1 2 3 4 5  "Samsung Galaxy Z Fold3 5G - Full phone specifications". *www.gsmarena.com* (英文). 原先內容歸檔喺2021-08-27. 喺2021-08-12搵到.
5. ↑  克勞德 (2021-08-17). 〈三星發表Eco²OLED技術 Z Fold3折疊手機率先採用〉. 《手機王》 (臺灣中文). 喺2021-09-01搵到.
6. 1 2 3  What Hi-Fi?. "Hands on: Samsung Galaxy Z Fold 3 5G review". *What Hi-Fi?* (英文). 原先內容歸檔喺2021-08-12. 喺2021-08-12搵到.
7. 1 2  Spoonauer, Mark (2021-08-12). "Samsung Galaxy Z Fold 3 review (in progress): The best foldable phone just got better". *Tom's Guide* (美國英文). 原先內容歸檔喺2021-08-30. 喺2021-08-12搵到.
8. ↑  Just, Christian (2021-08-27). "Samsung Galaxy Z Fold 3 5G im Test: Samsungs Wunderwaffe fur Power-Nutzer". *Computer Bild* (德文). 原先內容歸檔喺2021-08-27. 喺2021-09-01搵到.
9. ↑  Peckham, James; Swider, Matt (2021-08-12). "Hands on: Samsung Galaxy Z Fold 3 review". *TechRadar* (美國英文). 原先內容歸檔喺2021-08-23. 喺2021-08-12搵到.
10. ↑  Hazarika, Skanda (2021-08-24). "Samsung kills the cameras on the Galaxy Z Fold 3 if you unlock the bootloader". *XDA Developers* (英文). 原先內容歸檔喺2021-08-29. 喺2021-09-01搵到.
**注意**：呢篇文章有統一碼中日韓越統一表意文字新版用字：𡇸。如果你部電腦唔支援，嗰啲字就會錯誤顯示成空格、問號或者方格等。請睇睇Wikipedia:Unicode擴展漢字。

歸春河段，嗰度屬中國同越南嘅交界。
德天－板約跨國大瀑布
**黑水河**（粵拼：hak1 seoi2 ho4；壯文：**Hwzsuij Dah**；越南文：**Sông Quây Sơn**／**滝𡇸山**）係左江嘅左邊支流，長197km，流域面積6025km²。

概況
--

呢條河嘅源頭又嗌**新圩河**或**龐凌河**，位置從廣西百色靖西市龐凌村嘅布頭屯地下河出口開始，向東南經過新靖、化峒、嶽圩西邊嘅74號界碑流入越南高平省，到高平市重慶縣之後轉向東，去到中國界後再轉向東南，嗰橛又嗌**歸春河**；之後經過德天－板約大瀑布，去到崇左大新縣碩龍鎮後再轉向東入返中國，行多4km後同下雷河匯合之後，個名又變返**黑水河**；跟住轉東南到江州區新和後同欖圩河匯合，最後喺江州區同龍州縣交界同左江匯合。

喺歸春河段附近屬中國同越南嘅交界，嗰邊雖然可以望到兩個嘅景，但周邊有好多邊防差人同軍佬一日廿四個鐘睺住有冇喺中國或越南嚟啲人蛇。

註
-

1. ↑  其中中國有5520km²，越南有505km²

攷
-

* 广西靖西 黑水河 360Doc个人图书馆
* QUÂY SƠN – DÒNG SÔNG KỲ THÚ Hội Khoa học Kỹ thuật Lâm nghiệp Phú Thọ

| 中國廣西德天－越南高平板角景區 |
| --- |
|  |
| 德天－板約大瀑布（德天瀑布、板約瀑布）| 通靈大峽谷 | 明仕河 | 明仕田園 | 大清國53號界碑 | 坐佛山 | 歸春河 | 竹林佛跡寺 |

| 中華人民共和國越南 中越邊境 |
| --- |
|  |
| 水體 | 歸春河 | 德天－板約大瀑布（德天瀑布、板約瀑布） | 53號界碑 | 竹林佛跡寺 |
| 北侖河 | 北侖河口 | 野人谷 |
| 紅河 | 普者黑 | 老木棉·紫園 |
| 關口周邊 | 中越友誼關 | 中越友誼大橋 | 芒街自貿區（越南文：Khu kinh tế cửa khẩu Móng Cái） |
| 口岸 | 東興 | 憑祥 | 友誼關 | 水口 | 河口 | 天保 | 金水河 |
| 睇埋：中國邊界、越南邊界、中越關係 |




|  |  |
| --- | --- |
| Stub icon | 呢篇中國地理文係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
| Stub icon | 呢篇文係越南地理楔位文。歡迎幫維基百科擴寫佢。睇 • 論 • 改 • 歷 |
**注意**：呢篇文章有統一碼中日韓越統一表意文字新版用字：𨳍。如果你部電腦唔支援，嗰啲字就會錯誤顯示成空格、問號或者方格等。請睇睇Wikipedia:Unicode擴展漢字。

**三星Galaxy Note 7**係三星電子嘅Galaxy Note系列智能電話嘅第六代型號，喺2016年8月發佈，而香港地區嘅發佈日期係8月17號。

之不過佢嘅鋰電池出現問題而又一路都搞唔掂，結果推出唔夠兩個月，就搞到要全球回收同永久停賣。

規格
--

| 作業系統 | Android 6.0 |
| --- | --- |
| 尺寸 | 153.5 x 73.9 x 7.9 mm |
| 重量 | 169g |
| SIM 卡規格 | nanoSIM |
| 防水防塵 | IP68 |
| 螢幕技術 | 5.7 吋 2560 x 1440 S-AMOLED
Gorilla Glass 5
Always On 螢幕 |
| 處理器 | Qualcomm S820 |
| RAM | 4GB RAM |
| ROM | 64GB |
| 記憶卡 | microSD（最大支援容量 256GB），同 SIM 卡共用卡槽 |
| 通訊網絡 | 2G GSM 四頻、3G WCDMA 850 + 900 + 2100

4G TDD LTE B38 + B39 + B40 + B41
4G FDD LTE B1 + B3 + B7 + B8
3G TD-SCDMA + 1900 + 2000 |
| 雙卡雙待 | 無 |
| 相機功能 | 主相機 1200 萬像素 

前相機 500 萬像素
LED 閃光燈 
自動對焦 
錄影 4K 
Dual Pixel 對焦技術 
1.4 μm 畫素尺寸 
自拍閃光燈（利用螢幕） 
OIS 光學防手震 F1.7 大光圈 |
| 連結與網路 | Wi-Fi 802.11ac 

藍牙 v4.2 
GPS 
USB 3.0 
3.5mm 耳機孔 |
| 感應器 | 氣壓計

指紋感應器
陀螺儀感應器
地磁感應器
霍爾效應感應器
心跳感應器
虹膜感應器
近距離感測器
RGB 光感應器 |
| 電池 | 3500 mAh（內建式） |
| 顏色 | 金 / 黑 / 藍 |
| NFC | YES |
| 其它 | 支援快充、無線快充 |

賣點
--

2016年8月初發佈嘅Note 7，主打防水、虹膜辨識同佢嘅相機功能。部機嘅防水功能支援到去IP68，同埋水下面都可以用S-Pen。第二個賣點就係虹膜辨識，佢利用咗紅外線技術，可以用虹膜將成部手機加密，或者淨係鎖住某幾個檔案。同時，佢都可以用嚟登入Facebook。佢嘅相機像素尺寸係1.4μm，光圈係F/1.7。比起同期機種更強勁，而Dual Pixel嘅對焦系統可以方便用家喺低光嘅環境下影相。

名
-

雖然呢隻機型係第六代，但因為三星將Apple嘅iPhone 7睇成主要競爭對手，所以跳過6而叫7。

喺粵語圈入面，「Note 7」嘅諧音係「碌𨳍」，所以畀啲講粵語嘅人笑。

電池問題
----

三星Galaxy Note 7推出後，世界各地傳出多宗爆炸事件，三星發現電池有問題，宣佈會安排更換頭一批賣出嘅機。但係，配咗新電池嘅機依然有爆炸事故，三星喺10月11號決定全球回收同永久停賣。

相
-

* 機身正面機身正面
* 機身背面機身背面
**The Road Ahead**係新加坡2021年嘅星加坡國慶慶典主題曲，由新加坡女唱作人林穎同製作人劉俊鋒聯合創作。歌詞係希望新加坡人喺武漢肺炎疫情之下相互依靠，就好似過去咁多次遭遇逆境咁樣，一齊共同努力克服困難。演唱歌手包括林穎、新加坡偶像出身嘅塞再里（Sezairi Sezali）、新晉歌手謝安妮·布朗（Shye-Anne Brown）同埋淡米爾語流行歌手沙比爾（Shabir Tabare Alam）。

呢首歌比起過往幾年嘅主題曲，少咗愛國情懷，歌詞亦冇直接提及新加坡，反而同武漢肺炎疫症息息相關，鼓勵新加坡人之間互相支持，更加得到網民嘅喜愛。

新加坡總理李顯龍亦喺社交媒體入面話，呢首主題曲別具意義，佢又特別提到副歌入面嘅一句歌詞，「Come whatever on the road ahead. We did it before, and we'll do it again」，意思係無論前路係點，我哋以前做到，將來亦必定會成功。

參考
--

1. 1 2  〈国庆主题曲"The Road Ahead"激励国人共同克服困境 | 早报〉. *www.zaobao.com.sg* (英文). 喺2021-07-08搵到.
2. ↑  〈狮城今年国庆主题 "齐心协力，坚毅前行"〉. *www.sinchew.com.my*. 2021-07-02. 喺2021-07-08搵到.
3. ↑  陈歆媁, 文 /. 〈今年国庆主题曲引共鸣 公众赞赏是近年最好作品 | 早报〉. *www.zaobao.com.sg* (英文). 喺2021-07-08搵到.
4. ↑  陈歆媁, 文 /. 〈国庆主题曲出炉 网友赞为近年最好作品 | 早报〉. *www.zaobao.com.sg* (英文). 喺2021-07-08搵到.

出面網頁
----

* 官方Music Video
一個樓底好高、長而窄嘅大廳，傢俬係木造，凳背全部紅色。英國上議院議事廳
**英國上議院**（House of Lords of the United Kingdom），又叫**貴族院**（House of Peers），係英國國會嘅上議院，喺倫敦西敏宮開會。英國上議院嘅正式全名叫「大不列顛及北愛爾蘭國會尊敬嘅靈職及世俗貴族集合」（The Right Honourable the Lords Spiritual and Temporal of the United Kingdom of Great Britain and Northern Ireland in Parliament assembled）。

上議院嘅議員全部都唔係民選嘅。議員包括靈職議員同埋世俗議員。靈職議員代表國教英倫聖公會，由時任主教兼任。由於聖公會係英國國教，靈職議員同其他上議員有相同立法權力，但英國聖公會本身嘅憲制修訂亦需要靈職議員喺上議院提出，國會通過，先至算數。

世俗議員就分兩類，一類係世襲貴族，佔92席，每有空缺就由淨返嘅世襲貴族議員選一個貴族嚟填補；另一類係終身貴族，由君主按首相提議委任，人數冇上限。上議院議員可以兼任政府官員。

上議院開會時，議員分三邊坐。執政黨同靈職議員坐一邊；反對黨坐對面；中立議員就坐側邊打橫擺嘅凳，所以又叫橫凳議員(Crossbencher)。

英國國會嘅法例草案可以由政府喺英國下議院提出，亦可以由下議院或者上議院主動提出。法案要過晒兩院先至會成為法律。上議院負責審核英國下議院通過嘅法案，而且經常會提出修訂。一般情況下，上議院無權單方面廢除下議院通過嘅法案，但可以將具爭議嘅法案發還下議員重審，或者拖延法案生效日期最多一年，為英國嘅民主政制提供選票以外嘅一種權力制衡。上議院有自己獨立於下議院嘅支援設施，例如上議院圖書館。

每年國會開幕大典，君主都會喺上議院議事廳向全體國會議員致辭，內容一般由現屆政府提供，解釋嚟緊一年嘅立法計劃。終審法庭嘅崗位曾經由上議院轄下嘅上院法官包辦，直至2009年英國終審法院成立，立法、司法正式徹底分家。
而家嘅西堤碼頭
**西堤碼頭**（粵拼：sai1 tai4 maa5 tau4；簡化字：**西堤码头**）；之前嗌過**西堤聯興碼頭**（「興」字讀平聲，sai1 tai4 lyun4 hing1 maa5 tau4；**西堤联兴码头**）嘅名；佢係廣州一個客運碼頭，喺荔灣區嘅南方大廈同粵海關附近。隔籬冇幾遠有個沙基慘案紀念碑同塔影樓響度。呢度有過江渡輪可以去到芳村、金沙洲同南方大廈、天字碼頭嗰邊。呢條碼頭唔單止有珠江夜遊，重有好多輪渡去到第個碼頭都得。

史
-

1930年代嘅西堤碼頭
其實呢個碼頭喺1921年起，嗰時係嗌「西堤聯興碼頭」嘅名。最初呢個碼頭係一個杉木嘅碼頭仔，而航線方面凈係得條去河南嘅同安街嗰邊。喺舊時，珠江南北交通航線已經有機動艙船開始行，而呢個碼頭就係廣州入面最早有機動輪渡嘅其中一個碼頭。雖然話碼頭到咗1977年先至整大到有1000幾平方米咁大，但係到咗1990年代，佢重係成個廣州入面，面積最大嘅碼頭。

樣
-

而家呢個碼頭同之前嘅碼頭嘅樣差咗好遠，個樣係用咗兩嚿白帆撐高咗，從好遠嘅地方望過去似部帆船噉。

航綫
--

 

|  |  |  |
| --- | --- | --- |
| 上一站 | 廣州水上巴士 | 下一站 |
| 黃沙金沙洲← | **西堤**S1線 | *終點*→⇏ |
|
| 黃沙芳村← | **西堤**S2線 | 天字→廣州塔 |
|
| *終點*⇍← | **西堤**S4線 | 鰲洲→海幢 |
|
| 黃沙黃沙← | **西堤**S6線 | 永興街→永興街 |
|
| *終點*⇍← | **西堤**會展專線 | 天字→會展中心 |
|

附近嘅建築同景點
--------

* 中山大學孫逸仙紀念醫院
* 親水平台（長堤）
* 長堤大馬路
* 沿江西路
* 大同酒家
* 沙基慘案紀念碑
* 白天鵝賓館
* 粵海關
* 塔影樓
* 南方大廈
* 沙面

攷
-

* 见证广州历史变迁的八大古码头
**三星Galaxy Z Flip 3**係一款由三星電子設計、生產、銷售同製造嘅可摺疊式智能電話，屬於Galaxy Z系列嘅一部分。呢個產品係三星Galaxy Z Flip嘅後繼產品，2021年8月11號喺三星嘅Galaxy Unpacked活動入面同三星Galaxy Z Fold 3、三星Galaxy Watch 4一齊亮相。雖然佢係Z Flip嘅後繼機型，但為咗同Galaxy Z Fold 3嘅命名保持一致，佢被命名為Z Flip 3。

呢部產品支援IPX8嘅防水功能，可以喺水深1.5米（4.9英尺）浸30分鐘，同Galaxy Z Fold 3相似。

系統規格
----

Galaxy Z Flip 3採用高通驍龍888 CPU，並且採用雙屏幕設計。當中主屏幕採用6.7吋Dynamic AMOLED 2X顯示屏，並支援120 Hz屏幕刷新率；而機背就採用1.9吋Super AMOLED顯示屏，比Galaxy Z Flip嘅1.1吋機面屏幕大上四倍，並可用作展示通知、時鐘、小工具等。呢個產品嘅主屏幕並未好似Galaxy Z Fold 3咁採用屏下鏡頭設計。

### 容量

Galaxy Z Flip 3有8 GB RAM，並且有128 GB或256 GB兩種存儲容量選擇。呢個產品唔具備microSD插槽，同Galaxy Z Flip相似。

### 電池

Galaxy Z Flip 3內置3300 mAh鋰離子電池（唔可以拆），較同年發佈嘅Galaxy S21嘅4000 mAh為少。呢個產品支援透過USB-C進行高達15W嘅有線充電，或高達10W嘅無線充電，亦支援利用自身電量為其他設備進行高達4.5W嘅反向充電。

### 鏡頭

Galaxy Z Flip 3採用雙鏡頭模組設計嘅後置鏡頭，分別為1200萬像素嘅廣角鏡頭同1200萬像素嘅超廣角鏡頭，並支援高達10倍嘅數碼變焦。呢個產品亦喺主屏幕配備1000萬像素嘅前置鏡頭。

### 軟件

呢個產品預載基於Android 11嘅One UI 3.5，廠方話會為產品提供至少四年嘅軟件更新（包括每月嘅安全更新）。為配合用戶嘅日常操作需要，廠方喺產品加入「Flex Mode」功能，畀用戶喺手機摺成L形嘅情況下使用應用程式。喺呢個功能下，部份支援分屏功能嘅應用程式會一分為二，例如喺相機入面，屏幕嘅上、下半部份會分別顯示取景窗同快門掣。

產品圖片
----

* 
* 
* 
* 
* 
* 
*

參考
--

1. ↑  Clark, Mitchell (2021-08-11). "The 5 biggest announcements from Samsung's August Unpacked event". *The Verge* (英文). 原著喺2021-08-11歸檔.
2. 1 2  "Galaxy Z Fold 3，Z Flip 3 edge foldables closer to mainstream". *CNET*. 2021-08-11. 原先內容歸檔喺2021-09-11. 喺2021-08-11搵到.
3. 1 2 3  Palmer, Jordan (2021-08-16). "Samsung Galaxy Z Flip 3 review: The first foldable phone under $1,000". *Tom's Guide* (美國英文). 原先內容歸檔喺2021-09-05. 喺2021-08-25搵到.
4. ↑  GSMArena Team (2021-08-20). "Samsung Galaxy Z Flip3 5G review". *GSMArena* (英文). 原先內容歸檔喺2021-08-26. 喺2021-09-12搵到.
5. ↑  Hiot, Kevin (2021-08-23). "Labo – L'ecran externe du Samsung Galaxy Z Flip 3 vraiment plus utile ?". *Les Numeriques* (法文). 原先內容歸檔喺2021-08-25. 喺2021-08-25搵到.
6. ↑  Eric Chan (2021-08-11). 〈三星 Galaxy Z Flip 3 5G 讓折疊屏幕手機正式走進主流〉. 《Engadget中文版》 (中國中文). 原先內容歸檔喺2021-08-15. 喺2021-09-13搵到.
7. 1 2  左定坤 (2021-08-27). 〈三星 Z Flip3 開箱評測！三代摺機轉變分享 + 效能跑分速試〉. *ePrice.HK* (香港中文). 原先內容歸檔喺2021-08-27. 喺2021-09-12搵到.
8. ↑  Seeger, Andreas (2021-08-11). "Samsung Galaxy Z Flip 3 und Z Fold 3 vorgestellt". *connect* (德文). 原先內容歸檔喺2021-08-17. 喺2021-09-12搵到.
9. 1 2 3 4  "Samsung Galaxy Z Flip3 - Full phone specifications". *www.gsmarena.com* (英文). 原先內容歸檔喺2021-09-03. 喺2021-09-12搵到.
10. ↑  Gibbs, Samuel (2021-09-07). "Galaxy Z Flip 3 review: Samsung's cheaper, better hi-tech flip phone". *The Guardian* (英國英文). 原先內容歸檔喺2021-09-11. 喺2021-09-13搵到.